text:
Azioni e attività
La Regjon, intune otiche di prevenzion, e met in vore intervents e azions par limitâ la ospedalizazion des personis anzianis e il lôr inseriment in struturis residenziâls. La leç che e promôf l'invecjament atîf e favorìs protocoi operatîfs tra lis associazions e campagnis specifichis di informazion e di sensibilizazion.
Lis Aziendis pe Assistence Sanitarie, in colaborazion cul tierç setôr e cul mont dal associazionisim a son impegnadis in progjets che a àn l’obietîf di cambiâ il stîl di vite par vivi di plui e in salût, promovint in particolâr une alimentazion sane, ancje intervignint inte ristorazion coletive, inte prevenzion dal colâ e inte promozion de ativitât fisiche.
La Regjon Friûl-Vignesie Julie e met in vore sistemis di control sanitari e studis epidemiologjics par incressi la comprension su la salût e sul benstâ des personis midiant di sistemis di rilevazion su usancis, stîi di vite e fatôrs comportamentâi che a puedin jessi pericolôs, doprant cuistionaris e misurazions diretis fatis di operadôrs sanitaris a nivel regjonâl.
P.A.S.S.I. D'ARGENTO e je indreçade ae popolazion cun plui di 64 agns e e cjape sù informazions su aspiets sociâi, sanitaris, sul stât di salût, su la cualitât de vite percepide e su lis usancis de popolazion anziane dal teritori di Triest.
Par vê plui informazions:
Promozion de ativitât fisiche (Program Cuint dal Plan Regjonâl Prevenzion). La Regjon e valorize la sinergjie cu lis associazions presintis sul teritori e cui ents locâi, par sostignî e par promovi progjets di promozion de ativitât fisiche ancje inte otiche di un invecjament atîf e in salût, obietîfs cjapats dentri inte suaze di un acuardi di colaborazion tra la Regjon, Federsanità ANCI e associazions indreçadis prin di dut aes fassis di etâts anzianis (AUSER, ANTEAS, e altris).
- Il Program di Promozion de ativitât fisiche metût intal Plan Regjonâl Prevenzion al previôt la sensibilizazion dai miedis sul probleme de obesitât e de sedentarietât, e su la impuartance che lôr a dedin conseis e motivazions ai pazients, sedi anzians che plui zovins, sul fâ ativitât fisiche. Al è stât elaborât un document pandût ai operadôrs sanitaris "L'esercizi fisic in dutis lis etâts pal benstâ e pe salût". E je stade inviade une campagne di promozion de ativitât fisiche, midiant de difusion di un volantin informatîf "Le pillole del movimento".
Par vê plui informazions:
Alimentazion e salût: promozion di une alimentazion sane, sigure e sostignibile (Program Decim cuint dal Plan Regjonâl Prevenzion). La Regjon e sosten il disvilup di intesis e di acuardis cun sogjets no sanitaris, come il setôr des impresis alimentârs.
PromoTurismoFVG al da agjevolazions su lis tarifis skipass regjonâls aplicadis in dutis lis stazions schiistichis aes personis cun plui di 65 agns, previodint cun di plui la gratuitât pes personis cun plui di 75 agns e par chês cun disabilitât.
Par vê plui informazions:
La Regjon e promôf lis ativitâts, i progjets e lis iniziativis di socializazion fatis a nivel locâl, tant che forme di contrast ae solitudin des personis anzianis, previodint la pussibilitât di incuintri e di scambi cui zovins.
La Regjon e à previodût inte programazion anuâl dal servizi sanitari e sociosanitari une serie di intervents intai cjamps de assistence primarie, des ativitâts clinichis assistenziâls, dal rapuart cui citadins cun riferiment ancje a ativitâts specifichis pal invecjament atîf.
In particolâr, la Regjon e sigure in maniere omogjenie su dut il teritori la prevenzion e il tratament des patologjiis odontoiatrichis. Il program di odontoiatrie sociâl al previôt ancje il tratament e la inserzion di protesis no fissis ai pazients cun plui di 65 agns.
Par vê plui informazions:
La Regione ha previsto nella programmazione annuale del servizio sanitario e sociosanitario una serie di interventi nei campi dell'assistenza primaria, delle attività clinico assistenziali, del rapporto con i cittadini con riferimento anche ad attività specifiche per l'invecchiamento attivo.
In particolare, la Regione assicura in maniera omogenea su tutto il territorio la prevenzione ed il trattamento delle patologie odontoiatriche. Il programma di odontoiatria sociale prevede anche il trattamento e l'inserzione di protesi rimovibili ai pazienti ultrasessantacinquenni.
Per maggiori informazioni:


c: text/html

text:
Setembar 2009
SPECIÂL SPECIÂL BIRE, VIN E RESENTIN
EDITORIÂL - Jù lis mans dal Friûl / SPECIÂL - Mancul cuantitât e plui cualitât: o vin di deventâ piçui esploradôrs! / Marketing: dâ lûs al propri lavôr / Vendeme 2009: cuantitât, cualitât e… lavôr! / Par no dismenteâ il vecjo Tocai / La sgnape, nassude in Friûl / Alcolisim, la dimension dal probleme / Bionde, ma no dome / I lûcs dal bevi: lis ostariis / Chel brut pastrocj su alcul e sagris / AI 32 DI MAI. La matematiche e la art di bevi un aperitîf / ATUALITÂT - Friuli doc mancul cjoc? / La crisi sul istât des sagris / A Lignan zimulaç jenfri Friûl e Sicilie / Il cûr de tifoserie dal Udin al bat par furlan / Ancje il balon al fevele par furlan / Alte Valmarecchia, des Marchis ae Emilie Romagne / Diocesi di Udin: il gnûf Arcivescul al ven di Trevîs / Conciert par Zorç che al finìs i 60 / Tiere furlane / MEDITANTLIS TAL SO CÛR. Une scuele sbalade / INCHIESTE La scuele - 1 Materiâi didatics: risorse preziose pôc pandude / INCHIESTE Libri vert pe Sanitât - 5 (fin) / INCHIESTE Publicitât par furlan: a ce pont sino? - 4 (fin) / Suns Europeans / CURTIS E CHE SI TOCJIN. Emigrazion îr, vuê e doman / TERITORI - SLOVENIE. Vin o bire? in Slovenie cualitât sigurade / Il paîs che al à un brindis tant che imni… / AUSTRIE. Ce bevino i austriacs? / La 66e sagre di Vilac e je tornade a sei une fieste record / PORDENON. Fich, ecelenze al figomoro / CULTURE - IL FERÂL. La Republiche di Braulins. Parcè no? / Dante Feresin, Dall’antifascismo a Hiroshima / Silvano Bertossi A tavola con… la Storia del territorio / FOTO GALLERY - Ombris / Al torne Contile Juste / Il Paron(i) des telecjamaris / Il Friûl tal etere / I CLASSICS - 19. CUINTRISTORIE DAL FRIÛL - La albe de nestre Patrie /

robotstxt: allowed

filter: keep


text:
jere par nissun. Tant al è vêr che ducj i coscrits de classe di Gabriêl a jerin
lâts vie pal mont. Lui, cun sô Mari vedue e sô sûr vedrane nol veve podût fâ
come lôr. Di mistîr al faseve il sblancjin, ma colpe de miserie presint in dut
il paîs, a part cualchi cjôt o gjalinâr, no lu clamave nissun. Cussì par
cuistâsi il pan al faseve ancje il peleâr. Par chest lavôr al partive di vinars
e di Sabide a buinore, par imbusâsi in ducj i curtîi indulà che al copave lis bestiis
che dopo si metevin in padiele pe fieste che si faseve indenant.
cunins, che a jerin lis bestiis che i permetevin di cjapâsi pardabon cualchi
franc, vendint lis lôr piels sul marcjât dai peleârs.
de murie di chês bestiis, si e no che al podeve contâ sui dêts di une man i
cunins copâts intun mês. Une dì, par chest, al jere cussì avilît che no savint
plui a ce Sant avodâsi al jere lât a preâ tal cimitieri su la tombe di puare sô
none.
veve dit par jê cualchi recuie, si è sintût clamâ.
un franc? Lu àn a pene metût sul taulaç de cjase mortuorum e jo ai di veglâlu
par dute la gnot.”
al à subit zontât, mi à dât doi mil francs, e se tu, tu ti fermis cun me, di
chescj, cinc cent tai doi a ti”
i dave la pussibilitât di metisi pardabon alc te sachete.
cun lui a vuardiâ chel puaret, che dome tal doman cu le autopsie a varessin
podût capî se si jere copât, se al jere muârt di frêt o se i jere vignût un
colp.
content, ancje parcè che, fevelant, al veve alçât il so compens a vot cent
francs, cu l’impegn che al sarès tornât jù lui tal paîs par comprâ un butilion
di vin par bevi vie pe gnot.
jere za rivât tal mieç dal paîs. Il probleme al jere dome che al veve tante
sêt, e cun di plui al à cjatât un so vecjo amì. Cussì par une robe e chê altre
al è tornât indaûr che si jere fat scûr.
schene che cui dolôrs lu lambicave, al veve pensât di impisulîsi. Ma là podevial
pognisi e slungjâ lis gjambis? Nissun probleme. In cuatri e cuatri vot, metût
par tiere il muart che aromai, lui nol veve plui bisugne di nuie, si jere metût
tal so puest.
ben che intun moment in chel cidinôr si je propit indurmidît. Al durmive cussì
ben che dome la fuarte ciulade dal porton dal cimitieri lu veve sveât.
finalmentri al jere tornât indaûr.
lum che no viôt nuie e o riscj di inçopedâmi in cualchi tombe” al vosave Gabiel
par fâsi sintî che al jere tornât.
rispueste. Plos, par tant che al jere mataran, al veve pensât di fâi cjapâ un
biel spac.
chel taulaç indulà che si jere distirât a pene che lui al ves vierte la puarte.
che si alçave, nol varès che podût pensâ che al fos stât chel muart che si
tirave sù dal taulaç di bessôl.
propit cuant che lui al jentrave.
puar Gabriel, lassìn sta che si jere cagât tai bregons, no son peraulis par
podê contâle.
cori come un mat. Cui talons che i batevin tal cul al è scjampât vie pes
campagnis fintremai che al è rivât tes palûts dal paîs, indulà che par fuarce
di robis la sô corse si è fermade.
neris come il cjarbon che al veve i jerin deventât blancs al jere ancje lât fûr
di cjâf. Tant al è vêr che jenfri chês grandis busis di aghe ferme lu àn cjatât
dopo une setemane savoltât. E il butilion di vin ce fin aial fat?
varês mai crodût che Gabriêl al cjapàs tante pôre dome par viodi un muart che
si alçave in pîts.


text:
Gno fi. Chel li. Al è gno fi. Al fevele furlan sâstu?
I voi braurôs dal pari a tegnin di voli il canai sui 5-6 agns, che al fevele furlan.
E a mi mi ven intal cjâf Galian Zof. Che intes riunions di presidis, a Cividât o a Udin, des voltis al tacave a fevelâ furlan. Un cualchi coleghe, alore, i diseve… Galliano, per favore…in italiano. E alore lui… ah, sì, scuse, scuse, o vevi crodût, par un moment, di sei in Friûl…
A spas par Udin. Di plaçal Cele fintremai a vie Cividât. Butâ la orele sul fevelâ de int, no par savê i fats lôr, ma par capî ce lenghe che a fevelin. Talian, venit, inglês, lenghis slavis, lenghis stranis che no savarès dulà metilis. E parfin, sul ôr de place Garibaldi, lì che e scomence vie Cussignà, parfin furlan. Une siore ni zovine ni viele. E fevele furlan. Ma dome jê. Tropis personis no varaio spiadis intal lor fevelâ? I varai metude une orute par lâ e tornâ, cu la sflacje.
E intai paîs? Provait a passâ dongje di un grop di fruts che a zuin. Us capitie di sintî cualchi fregul di marilenghe?
Che nol vedi reson Ferruccio Tassin: “jo o sint fevelâ furlan simpri di mancul”? O ancje Simone De Cia: “la lenghe furlane e sarà sparide in trê gjenerazions”? (Viot La Patrie, numars di lui e di avost 2015, cui risultâts di un scandai fat de Universitât dal Friûl sul ûs de lenghe furlane e lis intervistis ai esperts).
Chel frut che al fevelefurlansâstu, cuant che al si cjate a zuiâ cun chei altris fruts che a talianotin ce crodeiso che al feveli?
E alore?
O restarin dome noaltris cuatri gjats fûr dal timp a doprâ plui par scrit che par orâl cheste lenghe che par secui e je stade dome orâl. E nissun dai nestris nevôts nus disarà… chel li al è to pronevôt, al fevele furlan sastu?
di Laurin Zuan Nardin


text:
Miercus 19 | Fevrâr 2020 | 943 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2005 | 2002 | 1973 | 1972 | antecedentis |
Presentazion dal 1° numar de riviste di leterature religjose taliane a Basilian
28 di Novembar 2018
Miercus ai 28 di Novembar a Basilian aes 20.30, te sale des conferencis de biblioteche "pre Antoni Beline", e sarà la presentazion dal prin numar de riviste di leterature religjose taliane.
Il prin numar de riviste al è in part dedicât a pre Antoni Beline.
Salûts di:
Marco Del Negro, Sindic di Basilian
Claudio Baldini, Assessôr ae culture di Basilian
Intervents di:
Claudio Griggio - Universitât di Udin
Renzo Rabboni - Universitât di Udin
Gabriele Zanello - Universitât di Udin


text:
La bande Stramaccioni e va indenant a sunâ la sô musiche cun caratar, cualitât di zûc e concretece ancje cuintri dal Parma. No son mancjâts nancje cualchi erôr e cualchi ingjenuitât, ma propit tai moments di dificoltât la scuadre e à tignût bot e e à tirât fûr lis ongulis e i talents. Cussì e je finide 4 a 2 pai blancs e neris, che si confermin te tierce posizion in classifiche.
L’Udin si presente cuntun arbul di nadâl flessibil – difese a cuatri e Di Natale di bessôl in prime linie, che in cierts moments si zove dal avanzament di Thereux che al stramude il 4-3-2-1 intun 4-3-1-2 – cuintri dai emilians che Donadoni al met in cjamp cul modul 4-3-3.
Tal prin cuart di ore lis dôs scuadris si studiin e si controlin. La prime iniziative ofensive che e merete segnalade e je chê che si disvilupe sù par jù al minût numar 19 su la linie Badu-Totò, ancje se al è il Parma, mancul di cinc minûts plui indenant, a vierzi lis segnaduris cun Mauri, che al profite di une distrazion difensive de scuadre furlane.
L’Udin al reagjìs cemût che al covente: Badu al confezione un balon saurît pal un a un di Di Natale, Karnezis al siere la puarte ai cuintriatacs dai ducâi e di une acelerazion di Widmer al nas il gol dal prin vantaç temporani dai furlans cul cross dal zuiadôr svuizar che al rive a Totò, che al segne. Al somearès che il prin timp si sieri cul 2 a 1 pai parons di cjase, ma nol è cussì. Widmer al bute jù Mauri in maniere ingjenue: rigôr e gol di Cassano.
Tal secont timp l’Udin nol cambie ni struture tatiche ni formazion. La scuadre di Stramaccioni e incrès la sô pression ofensive cun Kone, Di Natale, Thereux e cui inseriments di Hertaux. Propit di une acrobazie dal difensôr francês cun licence di lâ in atac al rive il 3 a 2 che al see lis gjambis ai aversaris. A chest pont l’Udin al rinfuartìs lis liniis difensivis, cun Domizzi al puest di Kone, e al lasse Di Natale di bessôl a tignî in vuaite la difese dal Parma. Tai ultins vincj minûts e je glorie ancje par Muriel, che – compagn di Di Natale che al va a sostituî – al mostre di vê recuperât dopo des pachis cjapadis cu la Lazio e al palese energjie e dinamisim, intant che il Parma al reste in dîs cu la espulsion di Acquah.
Dal contribût dal colombian si zove dute la scuadre, atente indaûr e vivarose indenant, e in particolâr Therau che al rive a meti tal sac il balon dal 4 a 2 finâl.
E je fieste grande: gjoldìn, stin «calmuts» e anìn dilunc.
Domenie che e ven: Udin-Cesena.


text:
11 coments On Poche! Mone
-
Checo e tu ti sês dismenteât di Bepi che di bot al rive cuntune Navisele, un fregul plui piçule di chê di Apollo, te plaçute di Listize; di Galliano che al torne par simpri in furlanie; di Iayo, la vôs cjargnele plui autentiche di contecurte; di Barbara la nuvice de clape e di tancj altris. Tu âs reson, Contecurte e à di jessi rinfuarçade, no sai se cuntun vice ostîr, cun cualchi famei o camarele di plui. Ma Rafaele, o sai che nol vûl savint, che cuant che si met la man tal tacuin al devente pavonaç. (la int a coste)
Insome, Checo, viôt tu di dreçâ la barache, se no a lin ducj a sbati. Jo intant o promet, che lis mês contis no varan plui di dôs versions. Ma tu, dai ancje une ma a Rafaele che al cjapedi cualchi pokemone, magari ros cence che al sedi un comunist.
A no ài vût timp di stai daûr ai Pokemonis, ma o soi sigûr che Rafaêl al tirarà fûr alc di gnûf cun cheste esperience. Mi somee che i Pokemonis a ti fasin svolâ fûr dal mont di ogni dì, a cirî gnovis ideis e cuissà ce ch'al saltarà fûr dal cimitieri di Gusperch. Mi pâr di capî che Checo al vores tirâ dentri plui zovins in Contecurte, e i Pokemonis a son il mût miôr par lâ a ciriju, Bepi
-


text:
Nassűt a Latisane il 6 di otubar 1989
Residence: Borc di Scjedin
Stât civîl: VVF, vęr vedran furlan, ma cuissŕ…
Segns particulârs: fin cumň a las ŕ simpri curades in scene…fra l’altri, al č un brâf giuadôr di rugby: cuant c’al a scugnűt rinunciâ di giuâ par vignî a fâ teatro, nus č tocjât a nô marcialu par faj recuperâ la partide… ma pai amiis chel e altri, nomo?
Esordi: març 2009, a Flaiban, cun “Ce pice ta la schene”
Personagjos: Denęl (“Ce pice ta la schene”), Bepino il mat (“Ogni dě un leon al gjeve e al sa c’al varŕ di cori pui da la cariole”)
“Ti ajo contât di chę volte…?”: in che da las proves ” prime da la prime di “Ogni dě un leon al gjeve e al sa c’al varŕ di cori pui da la cariole”, al č colât fôr dal armar prime da la ore, e si č dimenât un cuart d’ore cence che nissun lu calcolâs, e dopo, cuant che Milena, innecuarginsi di lui, aj ŕ dite “e tu ce fatu par tiere?” al č gjevât su e si č serât une altre volte tal armar…
Frase celebre: no soi jentrât tal personagjo…
Oscar par il coton tal luvin
tňrne al elenco dai atôrs
tňrne ala pagjne principâl
Compagěe Picje Dispicje - Clicca qui per contattarci


text:
Cun “Folkest” la musiche dal mont in Friûl
Plui di sessante apontaments intune ventine
di comuns furlans, ma ancje in Venit e Slovenie
A vegnin di dut il mont i artiscj che, tant che ogni Istât dal 1979 incà, a animaran i tancj palcs di “Folkest” - simpri firmât de direzion artistiche dal musicist e etnimusicolic Andrea Del Favero -, chest an in program dai 20 di Jugn ai 22 di Lui, cuntune schirie di concierts, incuintris, presentazions editoriâls che a tocjaran une ventine di comuns furlans, ma ancje in Cjadovri e in Slovenie. Passât traviers cambis di gust e di modis, “Folkest” al à simpri tignude alte la stangje de cualitât de programazion, molant sui grancj avigniments di place e pontant su la difusion sul teritori, sul inlidrisament e sui zovins. Ancje chest an a saran artiscj une vore diferents i protagoniscj dal festival principâl che al esplore lis musichis e lis culturis dal mont - Hoodman Blind, Lewis McLaughlin Trio, Baile, Lune Troublante… dome par fâ cualchi non -, realizât cul contribût de Regjon e la poie fondamentâl de Fondazione Friuli, cun dongje la colaborazion dai Comuns coinvolzûts. Tra i ospits di cheste edizion - la cuarantesime prime -, insiemi a nons internazionâi e ai zovins di talent finaliscj dal “Premi Folkest - Alberto Cesa”, ancje il duet Shel Shapiro-Maurizio Vandelli (cjistiel di Udin, ai 9 di Lui) e la intramontabile PFM (Cjaudistrie, ai 20 di Lui). A sierâ la edizion 2019, ai 22 di Lui, intal cjistiel di Udin la cjantautore canadese Loreena McKennit. Dut il program su www.folkest. com ❚
par cure de redazion


text:
CUATRI RIDADIS
Poliglot
Suntun cjanton di strade al è un puar diaul che al domande la caritât; stant che al saveve dî graciis in plui lenghis, al veve picjât sul stomi un cartel cun scrit: «Fasêt la caritât a un puar vuarp “poliglot”».
A passin dôs sioris e une di lôr e dîs: «Cjale chel biât alì, nol bastave che al fos vuarp, ancje poliglot al veve di jessi!»
L’istruzion dal frut
Un frut al domandave a so pari ce che al jere chel, ce che al voleve dî chel altri, e so pari al rispuindeve ogni volte: «No sai».
La mame, stufe di sintî chê solfe, i dîs al frut: «Tâs mo cidin, che to pari al à altris robis ce pensâ…».
«Sta mo tu cidine femine» al rispuint il pari «che il canai al à bisugne di istruîsi!» ❚


text:
Vinars 21 | Fevrâr 2020 | 943 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2005 | 2002 | 1973 | 1972 | antecedentis |
Intervents di pre Tonin Capellari par cont di GLESIE FURLANE te cunvigne "BIBIE: 25 AGNS DOPO. CELEBRAZION DAL INOVÂL DI PRESENTAZION DE SACRE BIBIE PAR FURLAN" e di pre Romano Michelotti sul "Messaggero veneto" ai 14 di novembar dal 2009
14 di Novembar 2009
Vinars ai 13 di Novembar a lis 11.00 tal Salon dal Consei in palaç Belgrât si darà dongje l'incuintri viert a ducj par celebrâ i 25 agns de prime edizion de Bibie par furlan. Daspò salûts dal president on. Pietro Fontanini, dal vescul bonsignôr Andrea Bruno Mazzoccato, dai arcivescui emerits Pietro Brollo e Alfredo Battisti, dal president dal Arlef Lorenzo Zanon, a son previodûts i intervents di bonsignôr Marino Qualizza "Il coordenament di une grande opare", dal professôr Giuseppe Bergamini "Criteris artistics de sielte iconografiche", di bonsignôr Duilio Corgnali "La Bibie par un popul", di Mario Ribis "Efiets di un progjet che al cjape dentri", di pre Tonin Capellari "No crodevin in Lui". Al fâs zirâ la peraule il gjornalist Silvano Bertossi.
Cjale...


text:
Sinonimi e Contrari Friulani
cun cortesie loc.
- [it. affabilmente av.]
(derivât di 'affabile', in maniere creançose e plasevule)
- sinonims
- bontadosementri, cordialmentri, cortesementri, cun amicizie, cun familiaritât, cun garbatece, familiarmentri, garbadementri, in maniere garbade, in maniere socievule, in mût garbât, in mût socievul, socievulmentri, zentilmentri
- contraris
- a sgarbon vie, cun deference, cun fredece, cun garbure, cun ruspidece, cun ruspiosetât, in maniere frede, in maniere ruspie, in mût frêt, in mût ruspi
- [it. amabilmente av.]
(derivât di 'amabile', intune maniere che e plâs, che e da serenitât)
- sinonims
- adorabilmentri, cordialmentri, cortesementri, deliziosementri, dolcementri, graciosementri, plasevulmentri, simpatichementri, socievulmentri, zentilmentri
- contraris
- acidementri, a sec, cun aciditât, cun antipatie, cun garbure, cun malegracie, cun ruspidece, cun ruspiosetât, in maniere acide, in maniere antipatiche, in maniere malegraciose, in maniere odeose, in maniere ruspiose, in maniere secje, in maniere sute, in maniere vilane, in mût acit, in mût antipatic, in mût malegraciôs, in mût odeôs, in mût ruspiôs, in mût sec, in mût sut, in mût vilan, odeosementri, secjementri
- [it. cavallerescamente av.]
(cun fâ di cortesie)
- sinonims
- cavalarescjementri, cortesementri, cun educazion, cun scuisitece, cun signorilitât, cun zentilece, educadementri, in maniere galandine, in maniere scuiside, in maniere signorîl, in maniere zentîl, in mût educât, in mût galandin, in mût scuisît, in mût signorîl, in mût zentîl, signorilmentri, zentilmentri
- contraris
- cun insolence, cun maleducazion, cun male gracie, cun scortesie, cun solence, cun vilanie, grubianementri, in maniere grubiane, in maniere maleducade, in maniere scortese, in maniere vilane, in mût grubian, in mût maleducât, in mût scortês, in mût vilan, maleducadementri, scortesementri
- [it. cordialmente av.]
(derivât di 'cordiale')
- sinonims
- afabilmentri, afetuosementri, amabilmentri, amichevulmentri, calorosementri, cordialmentri, cortesementri, cun dute la anime, cun dut il cûr, espansivementri, simpatichementri, socievulmentri, zentilmentri
- contraris
- cun fredece, cun scontrosetât, cun scortesie, cun vilanie, in maniere frede, in maniere glaçade, in maniere ostîl, in maniere ruspiose, in maniere scontrose, in maniere scortese, in maniere vilane, in mût frêt, in mût glaçât, in mût ostîl, in mût ruspiôs, in mût scontrôs, in mût scortês, in mût vilan, ostilmentri, ruspiosementri, scontrosementri, scortesementri, vilanementri
- [it. cortesemente av.]
(derivât di 'cortese', doprant cortesie tal dî e tal fâ)
rispuindi cun creance o ancje cun cortesie o ancje cun buine gracie
- sinonims
- amabilmentri, civilmentri, cordialmentri, cu lis buinis, cun civiltât, cun cordialitât, cun educazion, cun garbature, cun gracie, cun urbanitât, cun zentilece, educadementri, graziosementri, in maniere civîl, in maniere cordiâl, in maniere educade, in maniere garbade, in maniere graciose, in maniere urbane, in maniere zentîl, in mût civîl, in mût cordiâl, in mût educât, in mût garbât, in mût graciôs, in mût urban, in mût zentîl, zentilmentri
- contraris
- a coiar, a coiar vie, a grubian, a grubian vie, a sgarbon, a sgarbon vie, cun grubianarie, cun ruspiosetât, incivilmentri, in maniere grubiane, in maniere incivîl, in maniere maleducade, in maniere ruspiose, in maniere sgarbade, in mût grubian, in mût incivîl, in mût maleducât, in mût ruspiôs, in mût sgarbât, sgarbadementri
- [it. distintamente av.]
(cun fâ di grant rispiet)
- sinonims
- cortesementri, distintementri
- [it. educatamente av.]
(derivât di 'educato')
- sinonims
- ben, civilmentri, coretementri, cortesementri, cun garbature, cun urbanitât, cun zentilece, in maniere corete, in mût coret, urbanementri, zentilmentri
- contraris
- cence educazion, cun inciviltât, cun maleducazion, cun scortesie, incivilmentri, in maniere incivîl, in maniere maleducade, in maniere scortese, in maniere sgarbade, in mût incivîl, in mût maleducât, in mût scortês, in mût sgarbât, mâl
- [it. garbatamente av.]
(derivât di 'garbato')
- sinonims
- cortesementri, educadementri, elegantmentri, finementri, graciosementri, zentilmentri
- contraris
- a coiar vie, a grubian vie, cence cortesie, cence creance, cence gracie, cence rivuart, cun garbure, cun insolence, cun maleducazion, cun ruspiosetât, cun scortesie, cun vilanie, in maniere grese, in maniere grubiane, in maniere maleducade, in maniere ruspiose, in maniere scortese, in maniere sgarbade, in maniere vilane, in mût grês, in mût grubian, in mût maleducât, in mût ruspiôs, in mût scortês, in mût sgarbât, in mût vilan, maleducadementri, malementri, ruspiosementri, scortesementri, vilanementri
- [it. gentilmente av.]
(derivât di 'gentile')
- sinonims
- cortesementri, educadementri, garbadementri, zentilmentri
- contraris
- brutalmentri, cu lis bruscjis, cu lis tristis, cun arogance, cun brutalitât, cun durece, cun pofardie, cun rogance, cun scortesie, durementri, in maniere arogante, in maniere brutâl, in maniere dure, in maniere rogante, in maniere scortese, in maniere sgarbade, in mût arogant, in mût brutâl, in mût dûr, in mût rogant, in mût scortês, in mût sgarbât, scortesementri, sgarbadementri
- [it. graziosamente av.]
(mostrant buine educazion)
- sinonims
- cortesementri, educadementri, garbadementri, zentilmentri
- contraris
- cun inciviltât, cun maleducazion, cun ruspiosetât, cun scortesie, incivilmentri, in maniere bruscje, in maniere incivîl, in maniere maleducade, in maniere ruspie, in maniere scortese, in maniere sgarbade, in mût brusc, in mût incivîl, in mût maleducât, in mût ruspi, in mût scortês, in mût sgarbât, scortesementri, sgarbadementri
- [it. pulitamente av.]
(mostrant cortesie)
- contraris
- cun maleducazion, cun scortesie, in maniere maleducade, in maniere scortese, in maniere sgarbade, in mût maleducât, in mût scortês, in mût sgarbât, maleducadementri, scortesementri, sgarbadementri
- [it. riverentemente av.]
(derivât di 'riverente')
- sinonims
- cerimoniosementri, cortesementri, cun cerimonie, deferentmentri, in maniere cerimoniose, in mût cerimoniôs, rispietosementri, riverentmentri, rivuardosementri
- contraris
- cence rispiet, cence rivuart, cun insolence, cun scortesie, cun sfrontatece, in maniere insolente, in maniere irispietose, in maniere irivuardose, in maniere scortese, in maniere sfaçade, in maniere sfrontade, in mût insolent, in mût irispietôs, in mût irivuardôs, in mût scortês, in mût sfaçât, in mût sfrontât, insolentmentri, irispietosementri, irivuardosementri, scortesementri, sfaçadementri, sfrontadementri


text:
Arnold Schönberg
Arnold Franz Walther Schönberg (IPA: [ˈaːʁnɔlt fʁant͡s ˈʃøːnbɛʁk]; Viene, 13 di Setembar 1874 – Los Angeles, 13 di Lui 1951) al fo un compositôr dai Stâts Unîts di Americhe di origin austriache, tra i prins dal XX secul a scrivî musiche dal dut al di fûr des regulis dal sistem tonâl e un dai dopratôrs dal mètodi dodecafonic, basât su une sequence (dite serie, dontri il tiermit musiche seriâl) comprindint dutis lis dodis notis de scale musicâl cromatiche temperate. Al fo associât cul moviment espressionist todesc, e al fo il massim rapresentant de Seconde Scuele Vienês di Musiche.


text:
Poseidon
Inte religjon greghe antighe, Poseidon (par grêc Πoσeιδῶv) al è il diu dal mâr, dai cjavai e, inte sô acezion di Scjassetiere, dai taramot. Divinitâts similis a Poseidon dal mont antîc a son stadisRodon inte mitologjie iliriche, Nethuns inte mitologjie etrusche e Netun in chê romane.
In so onôr a vignivin celebrâts i zûcs Istmics.
Poseidon al jere fi di Cron e Ree. Daûr des tradizions al è calcolât mo il fradi grant mo il fradi piçul di Zeus. Al pâr di siei fradis e sûrs al è stât divorât dal pari, che lu à gomitât cuant che al è stât costret di Zeus, l'ultin nassût, rivât a scjampâ dal gjenitôr teribil. Zeus insiemi cun siei fradis e sûrs, cui Ecatonchirs, cui zigant e cui ciclop al à batût Cron e i Titans, e i à gjavât il podê. Parciertis variantis de liende Poseidon al è stât arlevât e tirât sù dai Telchins te isule di Rodi, e de fie dal Ocean, Cefire, te stesse maniere che Zeus al è stât tirât sù dai Coribants a Crete. Cuant che dopo si à decidût di dividi il mont in trê reams, Zeus al à vût il cîl, Ade il mont soterani dai muarts, intant che a Poseidon i àn tocjât il mâr e lis aghis.
Inte Odissee Poseidon al fâs une part impuartante par vie dal so odi par Odisseu, dovût al fat che l'eroi al à svuarbât so fi, il ciclop Polifem. La smare di Poseidon e impedìs par tancj agns a Odisseu di tornâ a Itache.


text:
CULTURE - LA FABRICHE DAI… LIBRIS. Luchini e la pôre
Al è vignût fûr pe cjase editore Forum il romanç di Alberto Luchini Coventave vê pora?, libri che al à vinçût la edizion 2009 dal premi Sant Simon di Codroip. L’autôr, come tai altris libris che al à scrit, al dopre cun braure il so biel furlan di là da la aghe di Dograve di Sant Zorç de Richinvelde.
LA DOMANDE DAL PROTAGONIST_La storie e zire atôr a di un pinel cjatât dai doi protagoniscj, om e femine, fûr di un supermarcjât e che la femine si imponte tal volê puartâ a cjase.
»E se a lassâlu al fos stât Unabomber?» e je la domande che al fâs l’om, plui par dispiet che par altri. Chê che nas come une batude e tache però a lavorâ come un carûl tal cjâf de cubie. Il dubi planc a planc al devente pôre e po ossession che e rive a jemplâ ogni fressure intai pensîrs dai protagoniscj.
ATMOFERIS CECHOVIANIS_Lis tematichis e la atmosfere a ricuardin alc des contis russis dal votcent, al ven iniment par esempli Cechov, ca vie il sfont no je dut câs la sotane borghesie zariste ma la societât furlane di vuê. Un mont fat di capanons e di lavôr (bielis lis descrizions dai coleghis di ufici), dulà che il timp libar al è dome un vueit di jemplâ comprant robe intai centris comerciâi o cjalant la television intant che i siums si sfantin e la vite e smamìs.
Al è un mont pront a nudrîsi di pôre. La metafore e je fuarte e e rive ben a contâ la atmosfere di chêi che a son i agns dal dopo 11 di Setembar.
LIS POLEMICHIS DI CODROIP_Il libri al è chel che al veve vinçût il San Simon tal an des polemichis. Dopo vêlu let al ven di notâ come che lis critichis, almancul par chel lu inten, no fossin justis. Luchini al à scrit une storie cuntun respîr universâl che e rive a fâ rifleti sul mont di vuê. Dal pont di viste stilistic lis sieltis a son interessantis e a puartin indevant la conte cun ecuilibri tant che il letôr al reste tacât a lis pagjinis par savê ce fin che al fasarà il pinel.
UN CONSEI_Si reste ancje tal notâ che il premi nol jere stât dât ae unanimitât, ma, almancul par chest pont, o sin ancjemò te legjitimitât des labirintichis sieltis di une jurie.
Ae fin il consei al è di dismenteasi di dut chest e lei il libri pal gust di leilu; lei cence vê pôre.
Maurizio Biasizzo


text:
FOLKEST SI SPOSTE TRA SETEMBAR E OTUBAR 2020
Il plui impuartant festival talian pe world music, stant la emergjence sanitarie mondiâl, par chest an si davuelzarà dai 17 di Setembar ai 4 di Otubar. Te composizion dal program une atenzion particolâr e sarà dedicade ai artiscj talians tra i prins a jessi penalizâts des ultimis restrizions.
Folkest al fronte la emergjence spostant il so program di concierts, premis, incuintris di aprofondiment e libris dai 17 di Setembar ai 4 di Otubar. I apontaments ’tal sarà duncje distribuîts tra Setembar e Otubar par saludâ la Sierade a dute musiche (ma no dome). I responsabii di Folkest, in acuardi cu la trentine di Comuns dal Friûl-Vignesie Julie coinvolzûts tal program – di Sauris a Duin passant par Tramonç Disore e Pulfar, Romans dal Lusinç, Travês ma ancje Udin, Gurize e oviamentri Spilimberc, Cjaudistrie e Auronzo di Cadore – a àn decidût di frontâ la emergjence COVID-19 deventade, magari cussì no, mondiâl, spostant il festival in altris datis.
Folkest ’tal è un festival che dilunc dai siei 41 agns di ativitât al à savût deventâ il centri di une rêt impuartante di relazions in cjamp musicâl in Europe e tal mont cjapant dentri ogni an artiscj di dut il mont, vêrs e propris vuardians de musiche di diviersis etniis e culturis. “Pal 2020 – al dîs il diretôr artistic dal festival Andrea Del Favero – e je une nestre precise volontât chê di dedicâ une atenzion particolâr ai musiciscj talians che, come che si sa, a son stâts tra i prins a jessi penalizâts des cancelazions dai tours e concierts”. Il program dal festival di fat, al cjaparà dentri i miôr talents talians, vêrs e propris vuardians e interpretis de buine musiche de nestre tradizion che e je simpri buine di rinovâsi. Puartâ la culture dulà che e je la int e je stade fin dal inizi la idee di fonde di Folkest, un festival multico nassût in gracie dal contribût de Regjon Friûl-Vignesie Julie e al ’supuart fondamentâl de Fondazione Friuli, e dongje di chei i Comuns e lis organizazions des diviersis localitâts dulà che o sin lâts, e lis sôs sieltis artistichis di tancj agns a àn fat cognossi chest event in dute Europe, confermantlu come palc ideâl par palesâ gnûfs talents ai voi dal public european. Folkest di simpri ’tal è indreçât ai zovins, jessint tra l’altri formât soredut di zovins: te scuadre organizative dal festival, gjavâts fûr cualchi “storic” protagonist, il grup al vante forsit la plui basse etât medie tra i varis festival regjonâi, in face a un alt nivel professionâl metût in cjamp. Folkest al promôf i zovins musiciscj talians ancje midiant il Premi Folkest – Alberto Cesa, rivât chest an ae sô decime edizion e che lis selezions pal 2020 si son a pene sieradis, contribuint cussì ae formazion professionâl di nivel european, midiant la colaborazion cun varis festival de Europe.
Il Premi Alberto Cesa, che al cjape dentri ogni an cirche centecincuante artiscj, ’tal è dedicât a dute chê musiche che, di là di jessi classificade come folk, folk-rock, etniche, etno-jazz, world, new acoustic, minimaliste, ghitaristiche, cjançon d’autôr, cjantestoriis, artist di strade (cun prevalente ativitât musicâl), e savedi dâ vôs a une o plui lidrîs culturâls di cualsisedi part dal mont. Al va sotliniât che chest premi ’tal è un dai pôcs – insiemi al Premi Parodi di Cagliari che si dediche ae world music in Italie, util – oltri a fâ circolâ gnûfs nons e gnûfs grups – soredut aes band zovinis che a àn mût cussì di scuvierzi il mont che ’tal è ’ator, cognossi altris musiciscj, contâsi problemis e soluzions, scambiâsi contats e discs. Il bant 2021 dal premi si pues za discjamâ online


text:
Jainisim
Il Jainisim e je une religjon nassude tal VI secul prime di Crist come riforme dal Induisim. La peraule Jainisim e ven dal sanscrit Jina (vitoriôs)
E à cirche sîs milions di fedêi sore dut in Indie, cu 'nt une gruesse influence in ducj i cjamps massim in chel culturâl.
Al è interessant notâ che Ghandi al veve des simpatiis par cheste religjon e al doprà la no violence e il fâ ats bogns te so filosofie di vite.
Concezions[cambie | modifiche il codiç]
Lis principalis concezions dal Jainisim a son l’ahimsa (la no violence) e il karma.
L'univiers al ven crodût eterni, ven a stâi che nol è mai stât creât, ma che al passe in une schirie cence fin di stadis.
Chel atuâl al sarès un cicli di declin e il seguitîf al sarà di rinassite.
La realtât e je fate di doi principis eternis, il Jiva (il spirit) e il Ajiva (il no spirit, la materie).
Cualsisei contat fra chescj doi principis al origjine la soference dal spirit. Lis buinis azions e l’assetisim a fasin in mût che un al vedi un karma plui lizêr e te reincjarnazion dopo la muart al varà un Jiva plui alt. Se si rivarà a vê un Jiva libar dal Ajiva al finirà il cicli des reincjarnazions e de soference.
Il Jainisim al à patît dai periodis di persecuzions sei dai musulmans sei dai bramins indians.


text:
Domenie 5 | Avrîl 2020 | 943 AGNS de Patrie
Letare dal plevan di Vilegnove di Motta di Livence
24 di Fevrâr 2009
Letare dal plevan di Vilegnove di Motta di Livence, diocesi di Ceneda (Vittorio Veneto), pre Vittorio Battistuzzi, che al domande di no ricevi plui la pueste di Glesie Furlane parceche Lui al è «italiano, nato in Veneto da famiglia di profonde radici venete, le cui generazioni si perdono nella bella storia d'Italia... perchè sono fiero di essere italiano e parlare la nostra bella lingua».
Cjale...
Torne parsore
Atris Pajginis


text:
De Vichipedie, la enciclopedie libare dute in marilenghe.
La France e je un stât de Europe ocidentâl che e confine cun Belgjiche, Lussemburc, Gjermanie, Svuizare, Italie, Monaco, Andore e Spagne. E je un dai membris fondatôrs de Union Europeane.
Oltri a la France metropolitane, a son part dal stât ancje i teritoris di oltri mâr come par esempli Guadalupe in Americhe e la Gnove Caledonie in Oceanie. Il non France al ven fûr de tribù gjermaniche dai Francs, che a ocuparin la regjon daspò de colade dal Imperi Roman.


text:
I veve dit cussì Fricebilite a Candaluç. E lu ripeteve: “Vrie di ca! Vrie di ca!” intant che al sunave la raze cu la cartufule. Ma nie. Sepat no lu scoltave e al leve indenant cul camesot. “Gût,,, sehr gût…” al barbotave a barp vrie. Si che duncje la bisate e cjapave di stiç, ma cence fâ nancje une bree. [...]
Categorie: Gjenar sureâl
O ai viert il Nekronomikon par cjatâ une formule adate e o cjalavi la foto di Ingevona che o vevi ritrat a Mittweida dopo dal conciert tal cjascjel incjantât. O ai let la formule: ISS MASS SSARATI SHA MUSHI LIPSHURY RUXISHA LIMNUTI FAIO REVIO AID NELCATI CLA IOT SANTURE SE CID REMTI ILI PJCFA SLAT INIRE TLEP ID GENI Cussì [...]
O vevi dome cutuardis agns cuant ch’o cjapài cussience ch’a si pues pierdisi par simpri. Al jere cuant che, pe prime volte, o fevelaj cul Vecjo. ‘…Chiste a è propi biele! – i disevi – La plui biele di dutis chês che tu mi âs contadis. Ma parcè no mi contitu di chê robe che a disin che tu sâs? [...]
Davide mi veve domandât di tabaiâ, e inte sô vôs no vevi sintude la premure di cualchi dì prime, cuant che cuasit fûr di sè mi veve contât di Asia. – Grazie per jessi vignût, o ai propite bisugne di fevelâti. – Eh bon, trancuil, pai amîs chest e altri. – Insome, mi è capitade une robe strane îr. O [...]
Une sere di avost dal ’94 Franz Kranz al rive in tren a Triest. I siei amîs Ludovico, Alex e Sid a rivin di Pordenon in machine. I licôrs che si son puartâts après a son stâts consumâts intal viaç. Kranz al reste a bocje sute; al vuide a pît i amîs de stazion a la rockteche «dark» Salomè, intes [...]
Se o cjapàis la strade blancje che e puarte fûr Talmassons, viers la glesiute di Sant Antoni, e o puartàis i pas te boschete pôc plui innà, cirint di meti il cidinôr te suele, la maravee tai voi e l’inniò tal cjaminâ; dopo vê passade la roie – svindic di risultive cuintri la canicule – a rivais adore a cjatâle, [...]
O vevi tucât e batût, ma nie: la puarte e restave siarade. O vevi clamât e sberlât, ma nie compagn: dut cidin! Alore o vevi tirât fûr il biliet che vevi metût in sachete: “Ven doman, soresere: ti spieti!”. Al ere l’indiriç e une firme che no si capive, ma che mi lassave la curiositat di savê. Il puest al [...]
Al Comissari Rocheton i plaseve cjaminâ tal bosc daûr de ostarie, soredut in timp di sierade, cuant che dut al è une vore cuiet. E in chei moments, si smolave in resonaments su la esistence e su l’om, fasint deventâ chel torzeonâ une rare ocasion di cjapâ al volo, par sintî un pocje di sapience. — Viodistu Spilot, la vite [...]
Cetant usât, il Citòs, a vê la cudule in viste cu lis braghessis jù cuasi fin al agâr che, par solit, nol sintive mai frêt. Cheste volte, invezit, al jere diferent, un frêt crût e un lusôr inceant che no lu molave: il malstâ lu faseve çavariâ tant che un frut cu la fiere a sbreghe, ma la sô ghitare, [...]
Une dì al ricevè une intimazion par des tassis no paiadis che lu obleà a cirî intun vecjo scjatulon. «Velu, velu…» al disè, alì dentri al jere dut, di fat al jere plen di cartelis, tal rimovilis si alçà un fin polvar che lu fasè tossi. Cence dâsi cont une buste e svolà planant poiantsi sot di lui, chest [...]
Come ogni an, a Nadâl, e rivave la ore de partide di briscule. I doi vielis di une bande, un di front di chel altri, cuintri dal frutin e de fantate, a jemplâ il rest dal taulin. Si cjatavin a zuiâ simpri tal stes puest – une ostarie di Sclaunic – denant di un tai di neri e di un [...]


text:
Il 2084 al à ancjemò di rivâ, ma forsit al è za chi.
Il 2084 al è un an bisest, come chest.
Il 2084 al è an dulà che il mâr al rive fin a San Denêl; dulà che i paîs a son deventâts un desert di cjasis vueidis; dulà che la int, sglonfe di pôre e tristeriis, si siere in cjase a odeâ altre int; dulà che lis veretâts e il bon sens a son stâts sdrumâts de rêt e dai social network; dulà che il Savê si è sfantât e pierdût; dulà che la cjativerie e parone su dut, e i siôrs ancje. Parfin fevelâ furlan in public al è vietât, come une vore di altris robis.
Ma no dut al è pierdût…
Cinc furlans a àn scjavaçât lis etis e intune maniere che no je propite tant salte e oneste, intune zornade che no esist, a cirin di comedâ alc, di chest mont pôc di sest.
Intai budiei di Udin, intune dì che no esist, un spetacul di leturis senichis gjavadis fûr di Bisest, il libri dal Ostîr che al à vinçût il San Simon dal 2019.
Cu la poie de Societât Filologjiche Furlane, li de cjanive segrete, in vie Manin, a Udin, ai 29 di Fevrâr dal 2020, aes 19.30, noaltris di Contecurte us puartarin tal…
2084
O sês ducj invidâts!


text:
2002
Acjadiments[cambie | modifiche il codiç]
- 1 di Zenâr - L'Euro al devente la monede ufiziâl di undis dai cuindis paîs de Union Europeane
- 3 di Març - Cuntun referendum, i abitants de Svuizare e aprovin la jentrade dal stât inte ONU
Nassûts[cambie | modifiche il codiç]
Muarts[cambie | modifiche il codiç]
Premis Nobel[cambie | modifiche il codiç]
- pe Pâs: Jimmy Carter
- pe leteradure: Imre Kertész
- pe midisine: Sydney Brenner, H. Robert Horvitz, John E. Sulston
- pe fisiche: Raymond, Riccardo Giacconi, Masatoshi Koshiba
- pe chimiche: John B. Fenn, Koichi Tanaka, Kurt Wüthrich
- pe economie: Daniel Kahneman, Vernon L. Smith


text:
Categorie:Biografiis di furlans
Cheste categorie e elenche lis biografiis di personaçs furlans che a son deventâts famôs.
Sot categoriis
Cheste categorie e conten lis 6 sot categoriis ca sot suntun totâl di 6.
L
- ► Linguiscj furlans (1 P)
P
- ► Pitôrs furlans (14 P)
R
- ► Regjiscj furlans (4 P)
S
- ► Scritôrs furlans (1 C, 27 P)
- ► Sportîfs furlans (16 P)
- ► Storics furlans (1 P)
Vôs inte categorie "Biografiis di furlans"
Cheste categorie e conten lis 72 pagjinis indicadis di seguit, suntun totâl di 72.


text:
Domenie 29 | Març 2020 | 943 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2005 | 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Bibie in linie
Sapience
Cjapitul 6
LA SAPIENCE REGULE DI VITE
Invît a cirî la sapience
6 1 Scoltait alore, res, e cirît di capî.
Imparait, vualtris ch’o regeis lis regjons de tiere.
2 Slungjait l’orele, vualtris ch’o paronais la int
e che si tignîs in bon pai tancj popui ch’o veis.
3 Dal Signôr us è stade dade la paronance
e il podê dal Altissim,
ch’al stazarà lis vuestris voris e al scrutinarà i plans,
4 par vie che, jessint fameis dal so ream,
no veis governât cun cussience
e no veis metude in vore la leç,
e no seis lâts indenant seont il volê di Diu.
5 Trement e a colp si alçarà sù cuintri di vualtris,
parceche judissi dûr si fâs cuintri di chel ch’al è in alt.
6 Sigûr che chel ch’al è sot al merte remission,
ma i grancj a saran scrutinâts cun severitât.
7 Il paron di dutis lis robis nol à pore di nissun,
e nancje nol à sudizion de grandece,
parceche lui al à fat il piçul a pâr dal grant
e al ten cont di ducj cu la stesse misure;
8 ma sun chei ch’a parònin al è prontât un judissi sevêr.
9 Par vualtris duncje, sorestants, a son lis mês peraulis,
par ch’o imparais la sapience e no vedis di sgarâ.
10 Chei ch’a mètin in vore cun santitât lis leçs di Diu
a saran ricognossûts sanz
e chei che lis varan imparadis a cjataran un ripâr.
11 Veit gole, alore, des mês peraulis,
bramailis e o vareis ce imparâ.
La sapience e va incuintri a di chei che le cìrin
12 La sapience e je sflandorose e no pò smamîsi,
le cognòssin a colp chei che j vuèlin ben
e si lasse cjatâ di chei che le cìrin.
13 Par fâsi ricognossi, e rive prin di chei che le bràmin.
14 Chel ch’al jeve par jê denant dì nol varà di fadiâ,
parceche le cjatarà sentade su la sô puarte.
15 Pensâ a jê e je la colme dal sintiment,
e chel ch’al vegle par jê al finissarà in curt di strussiâsi;
16 parceche jê e va a cirî chei che j son degns,
ur comparis tes stradis cun biel trat
e ur va incuintri in mil manieris.
17 Il so cjaveç e je une gole sclete di imparâ;
la brame de istruzion e je l’amôr;
18 l’amôr al è meti in vore lis sôs lez;
il rispiet des sôs leçs e je garansie di inmortalitât,
19 e l’inmortalitât nus fâs stâ dongje di Diu.
20 Pa la cuâl la brame de sapience e mene al ream.
21 Se duncje, parons dai popui,
us plàsin lis sentis e i bastons dal comant,
veit rispiet de sapience, par ch’o podeis regnâ par simpri.
La sapience in sé
Jentrade
22 Us contarai ce ch’e je la sapience e cemût ch’e je nassude,
no us tignarai platâts i misteris,
ma dal imprin de creazion o larai daûr des sôs olmis,
o metarai in lûs la sô cognossince
e no mi slontanarai de veretât.
23 No mi lassarai compagnâ de invidie ch’e consume,
parceche no à nissun dafâ cu la sapience.
24 Un grant numar di savis e je la salvece dal mont
e un re di sintiment al è la furtune dal popul.
25 Lassaisi, duncje, istruî des mês peraulis,
e o vareis ce vuadagnâ.
Notis:
- 6,1 - La religjon bibliche e je la religjon de peraule, ch’e va scoltade e metude in vore. E se chest e àn di fâlu ducj, i prins a fâlu e àn di jessi i res e i sorestants de tiere, servidôrs dal unic re, Diu. Par dâur plui fuarce a lis sôs peraulis, l’autôr al fâs fevelâ Salomon, spieli di ducj i res propit parvie de sô sapience (7,1-12; 9,1-12).
- 6,3 - Ogni autoritât e ven di Diu (Rm 13,1). Al pò gambiâ il sisteme de sielte, ma al è simpri Diu ch’al dà il podê e ch’al à tes sôs mans il distin dai oms (Dn 2,36-45; Zn 19,11; 1 P 2,13-15).
- 6,5 - Se grant al è il podê, grant al è ancje il cjastic. La Bibie e presente esemplis di judissi di Diu: cuintri di Mosè e di Aron (Nm 20,12), di David (2 Sam 24,10-17), di Ezechie (2 Re 20,16-18) di Baldassar (Dn 5,5s), di Eliodôr (2 Mac 3,24-29).
- 6,12 - Seont la plui rude tradizion bibliche, l’autôr al presente la sapience tanche une persone, une femine biele cence fin e che si le cjate dome cul amôr.
- 6,22 - Salomon al fevele in prime persone de sapience e dal mût ch’al à rivât a vêle.


text:
Lemari Sempliç
Il leme, daûr dal lengaç tecnic specialistic de linguistiche, al è ognidun dai vocabui regjistrâts dentri di un dizionari e di une enciclopedie, che si cjatin tal imprin de rie e che a vegnin scrits cuntun colôr plui penç e che a son in cualchi maniere i titui des definizions o des spiegazions.
Ancje il Grant Dizionari al à il sô lemari, fat di une liste complete di ducj i lemis dal dizionari che a son dividûts daûr des letaris dal alfabet. Dutis lis monorematichis, lis polirematichis e i confìs che a scomencin cu la stesse letare si cjatin insieme ordenâts un daûr chel altri, te sezion dedicade a chê letare. Scliçant parsore de peraule che si vûl viodi miôr e ven fûr la definizion e la fraseologjie relative.
A son 26 lis letaris dal lemari che al è metût dentri ta chest spazi.
Cheste e je la version semplice che e à dentri dome lis monorematichis (chê complete e à ancje lis polirematichis).


text:
Domenie 29 | Març 2020 | 943 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2005 | 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Bibie in linie
Gjosuè
Cjapitul 6
LA CONCUISTE DE TIERE IMPROMETUDE
Concuiste di Gjeric
6 1 Chei di Gjeric si jerin sierâts dentri e ben inclostrâts denant dai israelits: nissun nol podeve lâ fûr ni vignî dentri. 2 Alore il Signôr i disè a Gjosuè: “Cjale mo: jo o met tes tôs mans Gjeric e il so re, int di valôr. 3 Ducj vualtris soldâts o vês di lâ torator de citât par fâ un gîr torator, e par sîs dîs o fasarês cussì. 4 Siet predis a laran denant de arcje cun siet trombis di cuar di roc. La setime dì o fasarês siet voltis il gîr de citât e i predis a sunaran la trombe. 5 Cuant che il cuar di roc al sunarà a plene cane, a pene che o sintarês a sunâ la trombe, dut il popul al petarà un grant berli di vuere e lis muris de citât si sdrumaran dal moment. Alore il popul al larà al assalt, simpri dret denant di sè”.
6 Gjosuè, fi di Nun, al clamà i predis e ur disè: “Cjapait sù l’arcje dal pat e siet predis che a puartin siet trombis di cuar di roc e denant de arcje dal Signôr”. 7 Po ur disè a la int: “Lait indenant e fasêt il gîr de citât e chei che a son in teste che a passin denant de arcje dal Signôr”. 8 A faserin come che Gjosuè ur veve ordenât a la int. Siet predis cun siet trombis di cuar di roc denant dal Signôr a passarin e a sunarin lis trombis; daûr di lôr e vignive l’arcje dal pat dal Signôr. 9 Il cjâf dal esercit al jere denant dai predis che a sunavin la trombe e la code e jere daûr de arcje: si leve indenant e si sunave la trombe. 10 Al popul Gjosuè i veve dât chest ordin: “No stait a berlâ e no stait a fâ sintî la vuestre vôs; de vuestre bocje no à di saltâ fûr nancje une peraule, fintremai a la dì che jo us disarai: Dait sù il berli di vuere! Alore o petarês il berli di vuere”. 11 I fasè fâ a l’arcje dal Signôr il gîr de citât passantle torator un viaç, po a tornarin tal campament e li a passarin la gnot.
12 Gjosuè al jevà denant dì e i predis a cjaparin sù l’arcje dal Signôr. 13 Furnîts di siet trombis di cuar di roc, i siet predis a marçarin denant de arcje dal Signôr sunant la trombe dilunc fûr, biel che i prins a jerin denant e la code daûr de arcje dal Signôr e a levin indenant a sun di trombe. 14 La seconde zornade a faserin il gîr de citât une volte e po a tornarin tal campament; e cussì a faserin par siet dîs di file.
15 La setime zornade, jevâts sul crichedì, a faserin il gîr de citât te stesse maniere di simpri par siet viaçs. Dome che in chê dì a faserin il gîr de citât siet viaçs. 16 Il setim viaç i predis a sunarin lis trombis e Gjosuè i disè al popul: “Dait sù il berli di vuere, che il Signôr us à metût tes mans la citât!
17 La citât e je distinade a jessi fiscade dal Signôr cun dute la robe ch’e à dentri. Dome Raab, la sdrondine, e varà salve la vite dutune cun chei che a son li di jê, inte sô cjase, parcè che e à platâts chei che o vevin mandâts indenant a spiâ. 18 Vualtris stait ben atents al ordin di fiscâ dut par no che sucedi, cu la gole, di strafuî alc di ce che al à di lâ fiscât, parcè che une opare dal gjenar e tirarès la maludizion sul campament di Israel e i puartarès dome mâl. 19 Dut l’arint e dut l’aur, dute la robe di bronç e di fier e sarà metude di bande pal Signôr e si le poiarà vie tal tesaur”. 20 Il popul al petà il berli di vuere e si sunà lis trombis a fuart. Cuant che al sintì il sun de trombe, il popul al petà un berli di fâ pôre e lis muris si sdrumarin dal moment. Intun lamp il popul al montà viers la citât, simpri drets, e a cjaparin la citât. 21 A distinarin al maçalizi dut ce che al jere te citât: oms, feminis, fruts e viei, fintremai i mançs, i rocs e i mus; ju passarin ducj a fîl di spade.
22 Gjosuè ur disè ai doi oms che a vevin stât a fâ la spie: “Lait te cjase de sdrondine e fasêt saltâ fûr cheste femine cun dute la sô int, come che i vês zurât”. 23 Chei zovins, i spions, a lerin dentri e a faserin saltâ fûr Raab, so pari, sô mari, siei fradis e dute la int di cjase. Cussì a faserin saltâ fûr dute la sô gjernazie e ju meterin intun puest sigûr, fûr dal campament di Israel. 24 I derin fûc a la citât cun dut ce che a vevin dentri, fale l’arint, l’aur e la robe di bronç e di fier, che le ingrumarin tal tesaur de cjase dal Signôr. 25 Ma Raab, la sdrondine, dutune cu la cjase di so pari e dute la sô int, Gjosuè ur sparagnà la vite. E jê si è sistemade framieç di Israel fin cumò, par vie ch’e veve platâts chei che Gjosuè ju veve mandâts a spiâ Gjeric.
26 In chel fratimp, Gjosuè ur fasè fâ chest zurament: “Che al sedi maludît denant dal Signôr chel om che si metarà a tornâ a fâ sù cheste citât di Gjeric! Le fondarà sul so prin fi, al poiarà lis puartis sul plui piçul!”.
27 Il Signôr al jere cun Gjosuè, che ducj e vevin vonde ce dî di lui.
Notis:
- 6,1 - Chest toc al partìs di une tradizion dal santuari di Galgale: lis muris di Gjeric a jerin sdrumadis parcè che lis veve fatis colâ il Signôr. L’arcje e je il segnâl de sô presince. Cul timp, la conte di une vuere sante di concuiste e je deventade une conte cultuâl, metint in lûs la part vude dai predis. Si trate di une storie viodude e contade tun mût diferent dal nestri, che no cjate conferme nancje de part de archeologjie. Cun chest no si pò dî che nol sedi propit nuie di “storic”.
- 6,17 - “Fiscade pal Signôr”. Si trate di une regule di fonde de vuere sante, che i disin ancje anateme: dut ce che si rive a rafâ al è pal Signôr; i oms e i nemâi si ju cope e la robe di valôr i va al santuari. Il Signôr al à vinçude la vuere e lui al è paron espotic dal rafât. Lant cuintri di cheste leç, si fâs un sacrilegjo che il Signôr no lu lasse cori.


text:
La Pueste EletronicheCertificade (PEC) al è un strument che al fâs in mût che un messaç di pueste eletroniche al vebi la stesse valence legâl di une tradizionâl racomandade cun ricevude indaûr.
La Aziende pai Servizis Sanitariis n. 3 “Friûl de Alte” e à une casele PEC di pueste furnide dal Guvier Talian.
L’Ent nazionâl pe informatizazion de Aministrazion Publiche (DigitPA) al controle e al coordene la ativitât dai gjestôrs e de Aministrazion Publiche.
La direzion de Pueste Eletroniche Certificade (PEC) e je: aas3.protgen@certsanita.fvg.ittorne sù


text:
Cemût passimi la gole
O soi il miôr dai normâi, un che al mene la cariole ogni dì. Un provât de vite, cu la panzute e i cjavei sal e pevar. Par me rivâ a lâ dongje a une femine, che no mi pare vie, beh par me al è za un grant sucès. Al è un procès mentâl e fisic no di pôc. A saressin une tasse e une sporte di buinis motivazions a sburtâ chê femine a no calcolâmi. Cheste abilitât di tignî cu la fevele la atenzion de femine, tant di intortâle, ben e no mâl, no meretarèssie il premi che tant o di vin di bisugne? Un premi ae muse rote, che mi le moli nome pe passion che o met sul plat.
Impen tal plui biel che je conti, cul voli smamît mi domande, le âstu finide? Magari o zonti jo, no ti ai nancje tacât! Jo invecit o soi aromai cul sanc di fûr de orelis, cul afiet e l’atenzion che e sedi jê a butâsi e a saltâmi intor come se o fos Raoul Bova o Harrison Ford, po rivâts ae fin dal lavorut, ce mi disaressie, sêstu stât brâf? Sigûr, Brâf Furlan, o rispuint jo! Ma se pene ti ai tocjât tu sês lât fûr dal semenât e tu âs disledrosât i voi, che no mi soi nancje inacuarte di vê sbisiât cun te! Ve, lis feminis, cu la lôr naine, cui lôr timps che no son i nestris, cu lis lôr esigjencis che no lis san nancje lôr. Tant ben o sai che a son curtis di manie. L’om al volarès sintîsi a dî: tu mi âs doprade come e plui di une mietitrebie, tu mi âs fate gjoldi di murî! E jê invezit cui voi clopadiçs e il rimuars di vê un côl di sopressâ e trê bistechis di scongelâ ti sgnache un: Al è stât vonde biel. Al è chel vonde che mi fâs lâ in bestie. Vonde ce, ce varessial di jessi stât l’Apollo Undis, o il Tor di Mortean in orbite satelitâr, o ce altri? L’om al varès volût sintî a dî: Mi à plasût che tu mi vedis travanade fin ae medole! E jê invezit ti dîs, viestiti che tu cjapis frêt. Ce mi interessial se mi cjape la polmonite, magari mi vignìs daurman la peritonite, ma cuant che o ai fat ce che o dîs jo, e cumò o fasin dut il ripàs dal camasutra, fasin i couboi che jo o soi Tex Willer e tu la sô scuò, jo Tarzan e tu la plui sgrimie des Citas e ce plui dal purcitament che nus ven iniment.
E jo, une che si ten ben, che e à alc di biel ma nie di perfet, ti disarès: Sì che tu sês simpatic, tu âs alc di dolç e malinconic tai voi, tu âs ancje alc dal frut e cuant che al covente tu sâs ancje tirâ fûr chel tic di fuarce che nol vuaste. No sai, tu âs ben alc che mi plâs. Ma parcè se tu sês ca cun me a pene che mi ziri tu cjalis il cûl, no il gno, chel di chê altre cu la cotule curte pene passade… mancul mâl che no ai viodût se di no ti molavi li che tu sês, raze di pandolo… E tu no tu le âs cjalade jê, tu âs viodût dome chel cûl… Bon, disinlu o soi stade avonde ben cun te, no sai, magari si tornìn a viodi… E tu, sì, ma cuant… e ce e co, e tu mi ziris ator e tu vuelis rivâ a dut usgnot: dut ce? Il liet, como se chel al fos dut. E bon e cuant che o lin tali jet, ce crodistu che al sedi facil par me, sigûr, par te al è dûr meti la muse e vignî a concuistâmi, ma cuant che o sin alì cence vistîts, mi plasarès cjatâ in te alc di tenar, che o ‘nd ai vûts vonde di oms che mi fasin sintì une bisteche, e no une femine…
Ma amôr, se ti ven fan no ai nuie di dâti! Sigûr che tu âs ce dâmi, tu âs propite dut par passi la mê gole, dut ce ch’al mi covente: Ce disaressistu di polente e frico?
di Stefano Gasti
#117


text:
Dizionari dai sinonims e contraris
Une lenghe siore e à plusôrs di pussibilitâts par esprimi il stes concet doprant peraulis diferentis ma che a àn, daûr de acezion, il stes sens ancje se a puedin vê un ûs stilistic e espressîf diviers. Altris a àn in comun une o plui acezions e a àn significâts dongje, magari in altris contescj.
In cheste sezion si partìs de traduzion par furlan de peraule taliane e a vegnin dâts fûr i sinonims e i contraris di chê traduzion e cun di plui in cualchi câs si cjate ancje la fraseologjie relative. I sinonims e i contraris a van daûr des acezions talianis, ripuartantint il numar progressîf.
Bisugne stâ atents parcè che i sinonims no son simpri compagns un di chel altri, no si puedin doprâ in dutis lis situazions e no simpri un al pues cjapâ il puest di chel altri.
Sinonims e contraris
"Dut e il contrari di dut!"


text:
Pordenon
Pordenon al è il cjâf lûc de omonime provincie. E je une citât di 51.229 abitants, il so non al ven dal latin Portus Naonis, che al vûl dî puart sul flum Nunciel. Il patron di Pordenon al è Sant Marc, ai 25 di Avrîl. La altitudin e va di 24 metris in Place Sant Marc a 62 metris tal Vilaç dal Frut.
Storie[cambie | modifiche il codiç]
Pordenon e à lis sôs origjinis inte Alte etât di mieç. E jevà come puart sul Nunciel. Tal 1278 e passà sot dai Asburc (prime e faseve part dal Patriarcjât di Aquilee), e tal 1314 e deventà citât, par vignî po concuistade dai Vignesians tal 1508. Tal 1797 e tornà sot da l'Austrie, par vignî finalmentri concuistade dal Ream di Italie tal 1866, tal mût di dut il Venit di chel timp (che al cjapave sù ancje il Friûl fintremai al Judri).
Tal 1968 e devente cjâf lûc di provincie, cjapant par il toc di teritori de Diestre Tiliment, un timp part de Provincie di Udin.
Economie[cambie | modifiche il codiç]
Al dì di vuê Pordenon e je une citât prevalentementri industriâl, cun lis sedis de Zanussi, cumò cjapade su dal colòs svedês Electrolux
Lenghe[cambie | modifiche il codiç]
A Pordenon al dì di vuê no si fevele furlan, ma un dialet venit coloniâl, clamât ancje "Naonese" (dal non dal flum Nunciel, par latin "Naone"). Chest dialet al fo puartât dai vignesians tal 1508, cuant che la citât e passâ sot la Republiche di Vignesie.
Di viodi[cambie | modifiche il codiç]
- Il municipi (secul XIII - XIV)
- Il domo di Sant Marc, cun diviersis interessantis pituris dal 1400
- Cors Vitori Emanuele II, strade principâl de citât antiche
Manifestazions[cambie | modifiche il codiç]
- Pordenone Legge, rassegne leterarie di rilevance internazionâl
- Zornadis dal cine mut, te origjin si davuelzevin a Pordenon, ma dal 1999 e je une manifestazion che si ten a Sacîl
Leams esternis[cambie | modifiche il codiç]
- (talian) Pagjine dal comun
- Un itinerari bilengâl fat di grup di students dal Istitût Statâl d’Istruzion Superiôr “Bonaldo Stringher” di Udin, par cure dal prof. Elio Varutti [1]


text:
Ducj i tescj ju vin gjavâts de golajne di ricoltis di etnotescj MFL:
De Pelca, M., Puntin, M., Zannier, D., Zof, G. (1999- ). Miti, fiabe e leggende del Friuli storico. Reana del Rojale.
Spieli de citazion: MFL, numar roman dal volum, numar di ordin dal test intal volum.
Dapît di ogni test e je la trascrizion par koinè inta chel formât chi.
Bande Cascine Rinaldi, che si dîs vuê, a' contavin ch'e ere une volte le glesie di San Lurinç. Al ere ancjemò siarât dut atôr cun tune crôs e lì, cuanche si faseve li' Rogassions, el plevan al meteve simpri l'ulîf. Dute la tiare atôr a' j disevin "tai San Lurinç".
Alì, ai timps di Atile, al ere ancje un paîs che si clamave San Lurinç. E si viodevin in ta tiare tocs di modòn, pieris, dut plen di robis cussì. E lì sot 'a ere soterade la carosse di aur cui cjavai. I vecios di Dolegnan a' contavin che Atile, vignût sù di Aquilee, al veve brusât sù chist paisùt e dopo veve soterât la sô carosse d'aur cui cjavai, dongje chiste glesie di San Lurinç.
Manzan, MFL, iii, 321
Bande Cascine Rinaldi, che si dîs vuê, a contavin che e jere une volte la
glesie di San Lurinç. Al jere ancjemò sierât dut ator cuntune crôs e lì,
cuant che si faseve lis rogazions, il plevan al meteve simpri l'ulîf. Dute
la tiere ator a i disevin "tai San Lurinç".
Alì, ai timps di Atile, al jere ancje un paîs che si clamave San Lurinç.
E si viodevin inte tiere tocs di modon, pieris, dut plen di robis cussì. E
lì sot e jere soterade la caroce di aur cui cjavai. I vecjos di Dolegnan a
contavin che Atile, vignût sù di Aquilee, al veve brusât sù chest paisut e
dopo al veve soterât la sô caroce d'aur cui cjavai, dongje cheste glesie di
San Lurinç.
Bande Cascine Rinaldi, che si dîs vuê, a contavin che e jere une volte la glesie di San Lurinç. Al jere ancjemò sierât dut ator cuntune crôs e lì, cuant che si faseve lis rogazions, il plevan al meteve simpri l'ulîf. Dute la tiere ator a i disevin "tai San Lurinç".
Alì, ai timps di Atile, al jere ancje un paîs che si clamave San Lurinç. E si viodevin inte tiere tocs di modon, pieris, dut plen di robis cussì. E lì sot e jere soterade la caroce di aur cui cjavai. I vecjos di Dolegnan a contavin che Atile, vignût sù di Aquilee, al veve brusât sù chest paisut e dopo al veve soterât la sô caroce d'aur cui cjavai, dongje cheste glesie di San Lurinç.
- Savêso là ch'al è chel turiòn, li' dai Visintins? -.
Ben, alì al tacave un cjaminamént par sot-tiare fintramai a le Badìe. Si fevele dai timps antîcs, mighe cumò, ai timps dai cjascjelants.
E' contavin i vecjos di Cuâr che in ta chê buse al è soterât un omp a cjaval, ma fat di robe preziose... no sai ce, aur o âtri. Nissun al é mai rivât a cjatâlu.
Cuar, MFL, iii, 322
- Savêso là ch'al è chel turion, li' dai Visintins? -.
Ben, alì al tacave un cjaminament parsot tiere fintremai a la Badie. Si
fevele dai timps antîcs, mighe cumò, ai timps dai cjastielants.
A contavin i vecjos di Cuar che inta chê buse al è soterât un om a
cjaval, ma fat di robe preziose... no sai ce, aur o altri. Nissun al è mai
rivât a cjatâlu.
- Savêso là ch'al è chel turion, li' dai Visintins? -.
Ben, alì al tacave un cjaminament parsot tiere fintremai a la Badie. Si fevele dai timps antîcs, mighe cumò, ai timps dai cjastielants.
A contavin i vecjos di Cuar che inta chê buse al è soterât un om a cjaval, ma fat di robe preziose... no sai ce, aur o altri. Nissun al è mai rivât a cjatâlu.
Cuanche si comprave un terèn a Cuâr, 'a ere usance di metî sul contrât "salvo el pozo d'oro".
Ancje miò pari el veve cjatât une piere grande ch'e siarave une buse. Ma no le àn viarte; salacôr 'e era là sot chiste caroce di Atile che cjacaravin tant chei plui vecjos.
Cuar, MFL, iii, 323
Cuant che si comprave un teren a Cuar, e jere usance di metii sul contrat
"salvo el pozo d'oro".
Ancje gno pari al veve cjatât une piere grande che e sierave une buse. Ma
no le àn vierte; salacor e jere là sot cheste caroce di Atile che cjacaravin
tant chei plui vecjos.
Cuant che si comprave un teren a Cuar, e jere usance di metii sul contrat "salvo el pozo d'oro".
Ancje gno pari al veve cjatât une piere grande che e sierave une buse. Ma no le àn vierte; salacor e jere là sot cheste caroce di Atile che cjacaravin tant chei plui vecjos.
In ta cjasa di Michelón, a Dacián, a' contavin ch'e era stada soterada in antìc una cjampana di aur. Una volta, alì, 'l era stât un convent di fraris.
Dongja la cjasa di Michelon 'a jé ancja logada una gleseuta.
- Pussìbil che no la cjatìn! - a' disevin. Ma no l'àn mai cjatada.
Diplis, MFL, iii, 324
Inte cjase di Michelon, a Daçan, a contavin che e jere stade soterade in
antîc une cjampane di aur. Une volte, alì, al jere stât un convent di
fraris.
Dongje la cjase di Michelon e je ancje logade une gleseute.
- Pussibil che no le cjatìn! - a disevin. Ma no le àn mai cjatade.
Inte cjase di Michelon, a Daçan, a contavin che e jere stade soterade in antîc une cjampane di aur. Une volte, alì, al jere stât un convent di fraris.
Dongje la cjase di Michelon e je ancje logade une gleseute.
- Pussibil che no le cjatìn! - a disevin. Ma no le àn mai cjatade.
Un soldât al ere in peresòn insiemit cun tun altri pùar. E 'l diseve
daspès:
- Pin, pin, tu sês le mê muàrt! Pin, pin, tu sês le mê muàrt! -.
Di gnot no 'l rivave a durmî e 'l diseve cussì. Chelâtri condanât, sint
vuê, sint domàn, j à domandât:
- Ma se isal chist pin, che tu disis simpri cussì?-.
Alore el soldât a fuarce di dâj, j conte parsèche 'l é stât condanât.
- Jo - dissal - ài stât daûr da l'esercit di Napoleòn (ch'al imperversave chê volte) e in tun puest ài partât vie une cassute di marengos di àur. E prime che mi bechin, ài fat in timp a soterâju dapît di un pin a Madone di Strade di Viscòn. E dopo ài cjapade une condane, ma par intant jò i bêçs ju ài platâts! -.
Chist soldât nol é vignût fûr di peresòn, al é muàrt drenti. E chelâtri presonîr, invessit, une volte liberât, al si visave dut se ch'al veve sintût e 'l é lât di gnot a Madone di Strade. Al à partât vie cuasi dut, al à lassât dome doi marengos ch'a saràn ancjemò là.
Midiuce, MFL, iii, 327
Un soldât al jere in pereson insiemit cuntun altri puar. E al diseve
dispès:
Di gnot nol rivave a durmî e al diseve cussì. Chel altri condanât, sint
vuê, sint doman, i à domandât:
Alore il soldât a fuarce di dâi, i conte parcè che al è stât
condanât. Chest soldât nol è vignût fûr di pereson, al è muart dentri. E chel altri
presonîr, invezit, une volte liberât, al si visave dut ce che al veve sintût
e al è lât di gnot a Madone di Strade. Al à puartât vie cuasi dut, al à
lassât dome doi marengos che a saran ancjemò là.
- Pin, pin, tu sês la mê muart! Pin, pin, tu sês la mê muart! -.
- Ma ce isal chist pin, che tu disis simpri cussì?-.
- Jo - dissal - ai stât daûr dal esercit di Napoleon (che al imperversave chê volte) e intun puest ai puartât vie une cassute di marengos di aur. E prime che mi bechin, ai fat in timp a soterâju dapît di un pin a Madone di Strade di Viscon. E dopo ai cjapade une condane, ma par intant jo i bêçs ju ai platâts! -.
Un soldât al jere in pereson insiemit cuntun altri puar. E al diseve
dispès:
Di gnot nol rivave a durmî e al diseve cussì. Chel altri condanât, sint
vuê, sint doman, i à domandât:
Alore il soldât a fuarce di dâi, i conte parcè che al è stât
condanât.
Chest soldât nol è vignût fûr di pereson, al è muart dentri. E chel altri presonîr, invezit, une volte liberât, al si visave dut ce che al veve sintût e al è lât di gnot a Madone di Strade. Al à puartât vie cuasi dut, al à lassât dome doi marengos che a saran ancjemò là.
In Novarêt, che jé chê culina che vedês là parsora, plena di bosc, a' contin che una duchessa longobarda (o una principessa) 'e vedi fat soterâ la sô carossa d'aur, cu lis sôs guardiis, ch'e son stâts soterâts vîfs, cui cjavai, copâts ancja chei.
E si dîs che chei ch'e passavin in tal puest, là che é soterada la carossa, e' cjapin un colp, una sberla ta musa... no sai jò ce.
Forsit, una volta, cualchidun al veva alc di scuindi e no 'l voleva la int ch'e passâs par chês bandis e alora al à dit fûr che in chel puest si cjapa un brut colp.
Prestint, MFL, iii, 328
In Novarêt, che e jè chê culine che vedês là parsore, plene di bosc, a
contin che une duchesse langobarde (o une principesse) e vedi fat soterâ la
sô caroce di aur, cu lis sôs vuardiis, che a son stâts soterâts vîfs, cui
cjavai, copâts ancje chei.
E si dîs che chei che a passavin intal puest, là che e je soterade la
caroce, a cjapin un colp, une sberle te muse... no sai jo ce.
Forsit, une volte, cualchidun al veve alc di scuindi e nol voleve la int
che e passàs par chês bandis e alore al à dit fûr che in chel puest si cjape
un brut colp.
In Novarêt, che e jè chê culine che vedês là parsore, plene di bosc, a contin che une duchesse langobarde (o une principesse) e vedi fat soterâ la sô caroce di aur, cu lis sôs vuardiis, che a son stâts soterâts vîfs, cui cjavai, copâts ancje chei.
E si dîs che chei che a passavin intal puest, là che e je soterade la caroce, a cjapin un colp, une sberle te muse... no sai jo ce.
Forsit, une volte, cualchidun al veve alc di scuindi e nol voleve la int che e passàs par chês bandis e alore al à dit fûr che in chel puest si cjape un brut colp.
Ultime version: ai 20 di Mai dal 2002
*Furlan di Praghe *glossaris *No dome lenghe *Giorgio Cadorini *Univerzita Karlova v Praze


text:
Tabele periodiche
La tabele periodiche dai elements chimics cemût che la cognossin al dì di vuê e nas atôr dal 1870, cuant che Dmitri Mendeleev e cjapà il pês atomic come criteri di ordenament dai elements. Za intal 1789 Lavoisier al veve provât a organizâ i elements, ma cence un criteri convincent. Tal 1911 Henry Moseley al disvilupà il lavôr di Mendeleev, ordenant i elements pal numar atomic, par cui si pues cjatâ grups regolârs inte tabele. La precision di cheste tabele e je testemoneade dal fat che i puescj che a jerin vueits in chel timp, a forin daspò implenâts cui gnûfs elements discuvierts che si lavin a posizionâ in mût precîs tai puescj libars; par chest la tabele e je considerade un dai plui grancj risultâts de chimiche moderne.
La tabele e je dividude in grups e periodis: i grups (lis colonis de tabele) a riunissin i elements cu la stesse configurazion eletroniche esterne; i periodis invezit (lis riis de tabele) a partissin di un element che e à un eletron tal orbitâl s, par lâ indevant cun ducj i elements che'nd àn il numar atomic pi grant di un rispiet al precedent.
Leiende pai colôrs dai numars atomics:
- I elements numerâts in blu a son licuits a T = 298K e p = 1bar;
- chei in vert a son gas a T = 298K e p = 1bar;
- chei in neri a son solits a T = 298K e p = 1bar;
- chei in ros a son artificiâi e no presints naturalmentri su la Tiere (son ducj solits a T = 298K e p = 1bar).
- chei in grîs no son stâts ancjemò discuvierts.


text:
E nie, a la fin, Dree al veve cumbinât di nuviçâ Catine.
Jê, biele come il soreli, sane di no podê cjalâle cence sossolâ di desideri e, cun di plui, ferbinte e ninine e zentile e tal jet… insome… si sin capîts: une femine di sposâ! E propit par chest, lui al veve cirût di scurtâ i timps dal matrimoni. Da rest, nol vevie fatis di ogni par robâle a chel gnognul di Terenzio, chê femine maraveôse; e dopo par tignî a distance ducj chei moscjons che i ziravin ator. I voleve ben, sigure, i mancjarès po altri, ma za la dì des gnocis a vevin scomençât a tichignâsi. Varessin vût di lâ vie tal indoman di sere, par il viaç di gnocis, e a vevin dut il timp par no lassâsi come cjans e lâ a bevi la ultime in sagre e tirâle a la lungje cui amîs di ducj i doi. E ce vûstu che al sedi se a jerin ancjemò vistûts di nuviçs… anzit, no jerie une figade? E po, jere tradizion di zuiâ a la loterie dal purcit! Ma jê signornò… nie di fâ! La dì des gnocis bisugnave passâ la gnot insieme, e bla bla bla… vie indilunc cun altris mignagnulis, come se no durmissin za tal stes jet di mês. Si jere cuietade dome cuant, un cûl di stropâ il Tiliment, Dree al veve imbrocât il pês dal purcit, e lu veve vinçût! La stesse sere, fissade juste un mês dopo di chê date, si jerin metûts dacuardi par purcitâlu!
Une zornade di fieste come pocjis, di tant che vevin bevût e mangjât, ancje se Catine no fermave di cridâ a ducj cuancj par che a sporcjavin chi o a vosavin là.
E al fo propite intant che al meteve te cjanive salams, luianiis e sopresse, pensant a ducj i biei moments che al varès passât cun lôr intai mês che a vevin di vignî, par une cene in companie o denant di une partide di balon, che Dree al scomençâ pardabon a rifleti su chês dôs bestiis maraveosis e su la contentece che une i varès dade di chel moment in poi e chê altre, pûr trop, dopo nancje un mês, e steve za fermant di dâi.
di Rafaêl Serafin
#936


text:
Sinonimi e Contrari Friulani
in maniere dolce loc.
- [it. amabilmente av.]
(derivât di 'amabile', intune maniere che e plâs, che e da serenitât)
- sinonims
- adorabilmentri, cordialmentri, cortesementri, deliziosementri, dolcementri, graciosementri, plasevulmentri, simpatichementri, socievulmentri, zentilmentri
- contraris
- acidementri, a sec, cun aciditât, cun antipatie, cun garbure, cun malegracie, cun ruspidece, cun ruspiosetât, in maniere acide, in maniere antipatiche, in maniere malegraciose, in maniere odeose, in maniere ruspiose, in maniere secje, in maniere sute, in maniere vilane, in mût acit, in mût antipatic, in mût malegraciôs, in mût odeôs, in mût ruspiôs, in mût sec, in mût sut, in mût vilan, odeosementri, secjementri
- [it. blandamente av.]
(mostrant simpatie o afiet)
- sinonims
- afetuosementri, amabilmentri, cun plasê, dolcementri, simpatichementri, tenarementri
- [it. caramente av.]
(derivât di 'caro')
- sinonims
- afetuosementri, amorevulmentri, cjarementri, cordialmentri, cun simpatie, cun zentilece, delicadementri, dolcementri, in maniere delicade, in maniere simpatiche, in maniere zentîl, in mût delicât, in mût simpatic, in mût zentîl, simpatichementri, zentilmentri
- contraris
- cun fredece, cun indiference, cun ruspidece, in maniere frede, in maniere indiferente, in maniere ruspiose, in mût frêt, in mût indiferent, in mût ruspiôs
- [it. carezzevolmente av.]
(derivât di 'carezzevole')
- sinonims
- afetuosementri, dolcementri, soavementri, zentilmentri
- contraris
- a brusc vie, a dûr vie, a sec, bruscjementri, brutalmentri, cun asprece, durementri, in maniere bruscje, in maniere brutâl, in maniere dure, in maniere ruspiose, in mût brusc, in mût brutâl, in mût dûr, in mût ruspiôs, ruspiosementri
- [it. delicatamente av.]
(derivât di 'delicato', cu la atenzion che e covente par no sfuarçâ o dissipâ)
- sinonims
- atentementri, cun finece, cun lizerece, debilmentri, delicadementri, discretementri, dolcementri, educadementri, finementri, graciosementri, in maniere debile, in maniere fine, in maniere lizere, in mût debil, in mût fin, in mût lizêr, lizerementri, zentilmentri
- contraris
- a la gruesse, brutalmentri, cence rivuart, cence rivuarts, cun brutalitât, cun disatenzion, cun energjie, cun garbure, cun indelicatece, cun maleducazion, cun pesantece, cun scortesie, cun vilanie, disatentementri, energjichementri, in maniere brutâl, in maniere disatente, in maniere energjiche, in maniere garbe, in maniere indelicade, in maniere maleducade, in maniere pesante, in maniere scortese, in maniere sgarbade, in maniere vilane, in mût brutâl, in mût disatent, in mût energjic, in mût garp, in mût indelicât, in mût maleducât, in mût pesant, in mût scortês, in mût sgarbât, in mût vilan, maleducadementri, pesantmentri, scortesementri
- [it. dolcemente av.]
(derivât di 'dolce')
- sinonims
- afetuosementri, amabilmentri, amorevulmentri, cun delizie, delicadementri, deliziosementri, dolcementri, in maniere deliziose, in mût deliziôs, tenarementri, zentilmentri
- contraris
- acidementri, acrimoniosementri, a crût, crudelmentri, crudementri, cun aciditât, cun acrimonie, cun crudece, cun crudeltât, cun durece, cun garbure, durementri, in maniere acide, in maniere acrimoniose, in maniere crude, in maniere crudêl, in maniere dure, in maniere garbe, in mût acit, in mût acrimoniôs, in mût crudêl, in mût crût, in mût dûr, in mût garp
- [it. dolcemente av.]
(cence sfuarçs)
- sinonims
- dolcementri, gradualmentri
- contraris
- cun rapiditât, in maniere bruscje, in maniere rapide, in mût brusc, in mût rapit
- [it. leggermente av.]
(doprant pocje fuarce)
- sinonims
- debilmentri, delicadementri, dolcementri
- contraris
- cun fuarce, cun pesantece, fuart, in maniere fuarte, in maniere pesante, in mût fuart, in mût pesant, pesantmentri
- [it. lievemente av.]
(derivât di 'lieve', cence pesâ)
- sinonims
- debilmentri, delicadementri, dolcementri, lizerementri
- [it. mitemente av.]
(derivât di 'mite')
- sinonims
- benevulmentri, bontadosementri, dolcementri, moderadementri, remissivementri, zentilmentri
- contraris
- autoritariementri, crudelmentri, cun crudeltât, cun durece, cun ferocie, cun garbure, cun intransigjence, cun prepotence, cun severitât, cun violence, durementri, ferocementri, garbementri, in maniere autoritarie, in maniere crudêl, in maniere dure, in maniere feroce, in maniere garbe, in maniere intransigjente, in maniere prepotente, in maniere severe, in maniere violente, in mût autoritari, in mût crudêl, in mût dûr, in mût feroç, in mût garp, in mût intransigjent, in mût prepotent, in mût sevêr, in mût violent, intransigjentmentri, prepotentmentri, severementri, violentementri
- [it. pianamente av.]
(cun clame e cun dolcece)
- sinonims
- dolcementri
- contraris
- cun brute maniere, cun scortesie, in maniere scortese, in mût scortês, mâl, malementri, scortesementri
- [it. soavemente av.]
(derivât di 'soave', cun plasê)
- sinonims
- deliziosementri, dolcementri, soavementri
- [it. teneramente av.]
(derivât di 'tenero')
- sinonims
- afetuosementri, amorevulmentri, amorosementri, dolcementri, tenarementri


text:
Letaris di Pieri
Prime di Pieri[cambie | modifiche il codiç]
I prins cristians a stavin patint tantis provis par vie de lôr fede. Dât che a jerin nassûts a Jerusalem e in mieç ai ebreus, a vignirin confondûts cui "zelots" (un grup politichementri atîf contrari a la sudizion dai romans).
Si cjacarave mâl di lôr ancje parcè che a si refudavin di sacrificâ al imperadôr e no partecipavin a cerimoniis paganis dal timp. A si stave preparant une grande ondade di persecuzion.
La letare di Pieri a dè bonissims conseis ai cristians su come compuartâsi in cheste situazion e a fo par lôr di grant incoragjament.
Viodût che la persecuzion scjadenade da Neron intal 64 d.C. no jere ancjemò scomençade, la letare e po jessi stade scrite di Pieri ator il 60d.C.
Che il scritôr a sedi propri lui al è mostrât des peraulis in principi de letare.
A 'ndi son diviersitâts di viodude cirche il lûc dulà che po jessi stade scrite. Inte letare Pieri al scrîf di "Babilonie".
Cetancj a considerin che jessint indreçade a chei de Galazie, de Capadocie, de Asie e de Bitìnje "leterâls", di conseguence ancje il riferiment a Babilonie al doveve jessi leterâl.
Altris invezit a sostegnin che Babilonie al sei un non simbolic par indicâ Rome.
Contignût
Al fâs riferiment a le "gnove nassite" riservade ai elets.
Al consee i cristians a mantignî une condote strabuine fra lis nazions, e di rindi onôr a ducj chei che ur spiete. In chest Crist al à lassât un model par seguîlu atentementri.
Al mostre che ducj i cristians a dovaressin mostrâ amôr fra di lôr, che a dovaressin jessi simpri pronts a fâ une difese de lôr fede e no vê pôre dai oms.
L'impegn primari dal cristian al varès di jessi chel di vivi par fâ la volontât dal Idiu.
A chei che a cjapin la diretive al ven ordenât di passonâ il gree dal Idiu volontariementri e cun premure.
Utilitât
Al dâ otims conseis a vuardians de glesie mostrant come che la lôr opare a sei principalmentri pastorâl, lavorant sot la diretive dal grant pastôr, Jesus.
A vegnin dâts calorôs conseis su come che a devin compuartâsi om e femine inte sfere familiâr, rispietant ognidun il puest che l'Idiu al à stabilît par lôr.
Come che al presentà rinfuarcint incoragjament par i cristians di chel timp, ancje vuê la letare e je preseose par chei che frontin provis similis.
Al dâ risalt a la promesse dal Ream dal Idiu intal cuâl ducj noaltris o vin di sperâ.
Seconde di Pieri[cambie | modifiche il codiç]
Cuant che al scrivè cheste letare, Pieri a si rindeve cont che al sarès lât incuintri a la muart (come che al trasparì dal so contignût)
Par chest al jere seneôs di judâ i cristians a memoreâ lôr la impuartance di vê une acurade cognossince par judâju a restâ inte fede.
No son ombris che il scritôr al sei Pieri par vie che lui stes a si declare "Simon Pieri sclâf e apuestul di Jesus" e al bute jù ancje "cheste e je la seconde letare che us scrîf".
Contignût
Al da argomentazions claris par rindi sigure la clamade celeste.
Pieri al fo testemoni oculâr de glorie dal Crist sul mont sant, cussì che la peraule profetiche e je rindude plui sigure.
A vegnin metûts jù energjics avertiments cuintri i fals mestris i cuâi a varessin introdusût setis distrutivis.
Al spieghe che, come che l'Idiu a no si è tratignût dal cjastiâ i agnui necuitôs e dal distruzi Sodome e Gomore, cussì ancje chescj a saran cjonçâts.
Al vise di tignî ben in ment il "dî" dal Idiu, ven a stâi il dî di judizi, dopo dal cuâl l'Idiu al puartarà gnûf cîi e gnove tiere inte cuâl a postarà la justizie.
Utilitât
Pieri al certifiche che lis scrituris a son stadis ispiradis dal Idiu par mieç dal so Spiritussant e trop impuartant che a sei la lôr acurade cognossince.
Chest nus permet di no vê un compuartament complasût come chei dipenzûts di Pieri.
Nus permet di sta atents des trapulis dai fals mestris.
Nus incoragje a professâ cualitâts cristianis come chês descritis intal cjapitul 1 versets dal 5 al 7.
Al dâ la sperance che dutis lis profeziis ator il Ream dal Idiu a saran complidis.


text:
cirî un non pal discognossût / inçopedantsi a ogni peraule: / cuant che ducj i pinsîrs a son un gredei
(Ifigenija Simonović, 1953)
« i puars, plui di ogni altre robe, e an bisugne di educâ il cûr, e imparâ il necessari par condusi in onestât la lôr vite » al diseve Luîs Scrosoppi (1804-1884) [1]: che il necessari pe vite nol jere un pinsîr par lui. cui sa mai invezit, a cui che al pensave come mestre educadore dal cûr !
i puars a son simpri stâts dome chel che podevin: si che duncje pôc o nuie. jessint cussients par prins, di no vê nissune reson di svantâ in face al podê: scomençant de potence plui alte. parcè che di une bande, il pecjât di ogni dì (di ognidun: se ancje un just al fale almancul siet voltis, tal ordin de zornade [2], figurâsi!) al è un clapon che al strissine jenfri lis sgrifis dal diaul. e di chê altre, il scûr de gnot, il no cognossût, cu la pôre di colâ in bocje al piês, boiat di un mont, a sburtin invocazion cence concuardie:
jo cumò mi pon culì / e no sai si o rivi al dì / rivâ o no rivâ / trê graciis al Signôr vuei domandâ: / confession, comunion, vueli sant / Pari, Fi e Spirtussant
ve, alore, la acetazion dal propri stât, cence pierdisi in cjacaris. l’adatâsi cun pazience cence straçâ peraulis. l’usâsi a sopuartâ a sut: vivint simpri in sotanance umile: dal siôr e dal pastôr. ducj i doi simpri di chê altre bande. e in rassegnade sudizion dal Signôr, diunusvuiardi
Signorut, l’om al è ca, / vô o savês chel che i pues coventâ / in chest mont e ta chel altri: / jo no us dîs plui nujaltri.
il mont di culì e chel di là, stazâts in dutun: tant che une sprolungje dal stes aiar. un vistî il midiesim abit. lant dilunc tal stes stamp. forsit par chest, al plui sveât, i ven di cjapâ sù un snait disinvolt. biel pratic. sfrancjât. alusîf e cimiant: une sorte di “sume teologjiche” in bande di Tomâs [3]. ma une vore plui strente:
Signôr / daitmi la gracie de salût / la vacje inte stale / il purcit intal cjôt. / blave di vendi / bêçs di spindi / e une frute intal jet. / Signôr benedet / no us domandi nujatri / ni in chest mont / ni in chel atri.
e di rif o di raf, la prime blave la vent cun devozion, propit al paron: cence nancje domandâsi se dute chê sfilze e fos ancje di sest.
il sintiment plui intim dal vêr puaret, al à sù pardabon un sopuartâ dut rassegnât. dentri une cussience cence lancûr.
si sintîs a dî, ninine, che o soi muart in chest paîs, mi darês un “de profundis” che us al torni in paradîs. [4]
intant che la preiere dal inocent e tuche ben planc a lis paurtis de storie: vueris, invasions, presonîrs, muarts
Signorut, cheste preiere / jo us e dîs matine e sere: / fait che al torni il gno papà …
chês puartis però, si tegnin sieradis: cuissà cetant inmò. jessint che ideis e credos lis an fatis vignî masse griviis di movi. chei che invezit a dovaressin cognossi il ce fâ [5] e àn miôr sprolungjâsi in moviments di lavris a domandâ miracui. restant sorts ai torments cence colpis. cui mai crodial inmò ai agnui: che pûr a son su la tiere[6]. miôr crodi al diaul che nol esist: se no chel che o fasin sù, nô. culì: cu lis nestris mans.
« l’infier a son chei altris » al disarà Sartre [7]. ce grande intuizion.
par fortune, a dreçâ il cûr, e baste une cjante
ciribiribin doman je fieste…
benedete la ligrie / ben amade da Signôr /
a cjantâ su la sô ore / no si à mai pierdût l’onôr
ciribiribin no si lavore…
domandât o ai une rosine / al gno zovin benedet /
lui mi à scuarte la manine / e o ai cjapât un biel macet
ciribiribin si passe l’ore…
sù pes scjalis no ti tocji / ma in tal jet in mans a mi /
e sot la plete ghiti ghiti / fin che il muini al sune il dì.
ciribiribin a fâ l’amôr …
_______________
[1] secont sant furlan in ordin di rivade, che il prin al è stât Paulìn di Acuilee, ai timps di Carli il Grand: mil dusinte e passe agns indaûr. cuant che la peraule Filioque, une volte zontade intal simbul nicen, e à stiçat un macel jenfri lis glesiis. no jere la prime volte, tant macul la ultime.
[2] Proverbis 24, 16.
[3] Summa Theologiae la opare plui famose di Tomâs d’Aquin, scrite jenfri il 1265 e il 1274 (cinc parts, in cuatri volums, par un totâl di 3.800 pagjinis).
[4] Salustri, lirichis di “la sedon salvadie”
[5] Matieu 5, 6: beâts chêi che àn fan e sêt de justizie …


text:
Domenie 29 | Març 2020 | 943 AGNS de Patrie
Benvignûts “Glesie Furlane” e je un grop di cristians e furlans Cjale...
Ultimis notiziis e avîs
| 2005 | 2002 | 1973 | 1972 | antecedentis |
PUBLICAZIONS e DOCUMENTS
Multimedia
Atris Pajginis
Bibie in linie
Ezechiel
Introduzion
Il libri di Ezechiel
Predi di Gjerusalem, Ezechiel al fo depuartât in esili a Babilonie, là che al esercità il so ministeri dificil fra il 593 e il 571 p.d.C. par riclamâ i gjudeus deludûts e disperâts a la lôr responsabilitât morâl inte tragjedie de nazion, capitade par colpe des lôr infedeltâts tai confronts di Diu. La sô ativitât duncje e je stade in part contemporanie a chê di Gjeremie.
Sintût dal fruç de citât sante dal 587, il profete al è dut cjapât de sô mission di rincorâ i esiliâts e di disponiju a la sperance de salvece imprometude di Diu. Di fat Diu, come che al è stât di peraule tal cjastiâ la colpe, e le veve professade, cussì al sarà di peraule tal tornâ a meti in pîts il so popul.
A diference di Isaie, scrit di plui autôrs, e di Gjeremie, componût in plui tocs, il libri di Ezechiel si presente in biel ordin. Lis sôs profeziis a son segnadis cun precision di timp e di lûc e al à une preference uniche pal simbolisim, pe alegorie e pe inmagjin.
La vore si vierç cu la clamade profetiche (cc. 1-3) e po si divît in cuatri parts:
I. cridadis e minacis cuintri dai fîs di Israel prime che Gjerusalem e vegni sidiade (cc. 4-24);
II. sentencis cuintri dai forescj ch’a àn strissinât il popul di Diu fûr di troi (cc. 25-32);
III. intant e dopo dal sidiament, il profete al confuarte il so popul imprometint un avignî plui biel (cc. 33-39);
IV. prevision dal statût politic e religjôs de comunitât future che si sistemarà te Tiere sante (cc. 40-48).
Jessint predi, Ezechiel al fâs dal templi la sô preocupazion primarole: tant il templi di cumò, contaminât di usancis sporcjis e bandonât de glorie dal Signôr, che il templi futûr, perfet ancje inte struture matereâl, là che Diu al tornarà a meti la sô glorie.
Dongje de passion pal templi e pe leç, Ezechiel al palese un gust particolâr pes visions plui stranis e fantasiosis. Nissune maravee che i esegjets lu vedin metût fra i precursôrs e i fondatôrs de leterature apocalitiche, cui siei nemâi mitologjics (i cuatri nemâi che la tradizion e atribuìs ai cuatri vanzei a son siei), insieme cun Denêl e cu l’Apocalìs di Zuan, ch’e à cun chest libri une grande colegance.
Cul so insisti, in linie cun Gjeremie, su la spirtualizazion dal cult e de religjon, su la separazion clare dal sacri e dal profan, Ezechiel al dà vite a chê corint spirtuâl che, passant pal gjudaisim, e larà a finîle drete tal GT. Gesù al è il bon pastôr che Ezechiel al veve nunziât e al à screât chê religjon dal cûr e de cussience che lui al veve invocade cun tante passion.
Di chi, insieme cul so inmagjinific straordenari, la atualitât di chest predi e profete.


text:
EDITORIÂL - L’inteletuâl furlan e la fuarce dal cûr
La nestre cuviertine e je un ricognossiment al poete furlan Pierluigi Cappello. A la sô bravure, a la sô grinte, a la sô voie di vivi, al so amôr par il Friûl. O cognòs Pier di tant timp, la sô liriche mi veve fulminât fin dal principi, ma ancje la prose le cjatavi plene di rigôr e armonie. Mi visarai simpri di cemût che al jere rivât a sintetizâ la storie dal Friûl pal spetacul dai «Cercaluna». Di chel toc di teatri al pues vignî fûr ancjemò un test scolastic di grant nivel. E o ai di dîi graciis par vê vinçût il premi Viareggio, par cont di dut il Friûl. Di vê dimostrât che o sin tiere di poetis e che un popul cence poesie o al è malât o nol esist.
Ma Cappello nus fâs un altri regâl, nus permet di slargjâ il voli su la part dal inteletuâl tal Friûl di vuê.
Intant cheste figure e je cambiade tal cors dai agns: se tal ’900 al jere sempliç savê cui che al podeve jessi incuadrât cun cheste muse, (il mestri, il professôr, l’artist, il critic di art e vie indenant), tal dì di vuê al devente plui dificil. Al somee che ducj a podedin considerâsi cussì. Al baste lâ al Grande Fratello, fevelâ di cuatri monadis che tu finissis sui gjornâi, a fâ l’opinionist.
No je plui duncje la distinzion tra lavôr manuâl e inteletuâl che e fâs la diference, e alore cui sono i inteletuâi e, soredut, chei furlans?
Si podarès dî chei che a studiin, e che, po dopo, de lôr esperience a rivin a fâ un struc di pinsîr che al è pussibil pandi in mût no setoriâl. Par fâ un esempli: Sergio Cecotti al è un fisic teoric, ma al pues dî la sô su tancj argoments, in maniere adate. Un altri esempli ancjemò: Maniacco e Sgorlon a jerin scritôrs che tes lôr oparis no si son sierâts dome suntun argoment specific, ma a son intervignûts sul mont e su la vite.
Pre Gilberto Pressac al jere un espert di musiche, ma cjalait su trops argoments che al à scrit.
Cualchidun al dîs che in Friûl il vêr inteletuâl organic, par dîle cun Gramsci, al è propit il predi. E la storie i da reson, al bastarès nomenâ Biasut, Marchet, Placerean e, insom, Beline.
Chê altre figure no pues no jessi che Pasolini, une vôs isolade in Friûl, refudade dai siei compagns di chenti, sopuartade di chei forescj, ma cussì fuarte di jessi profetiche.
Ce che nus à lassât il poete di Cjasarse e je ancjemò la fonde par il pinsîr di un Friûl braurôs dal so particolarisim, des sôs lidrîs. No dome lis poesiis, la academiute, ma il pinsîr politic su la autonomie.
Tal volum «Trilogjie tormentade» propit pre Toni si domandave il parcè che Pasolini a un ciert pont al veve finît di scrivi par furlan. «Finide un part di vite, la scuvierte di une dimension plui grande par podê jessi let e cognossût, la fuarce dal palaç roman?» Dutis domandis che Beline nol à rivât a rispuindi. Figurâsi jo.
Dome che o sai une robe e o speri intune altre.
Che Cappello al continuedi a jessi l’inteletuâl, onest e franc, che al è cumò, che al continuedi a scrivi e pensâ par furlan, cence suditance viers nissun. Po dopo la vite le decît ognidun par so cont, ma Pier, visiti che il Friûl al à bisugne di poetis. E tu tu sês un grant poete furlan.
DREE VALCIC


text:
2000
Acjadiments[cambie | modifiche il codiç]
- 13 di Març - In Spagne il partît popolâr di Aznar al vinç lis elezions politichis
- 26 di Jugn - Al ven divulgât il test dal Tierç secret di Fatime
- 19 di Avost - Jubileu dal 2000: il Pape Zuan Pauli II al incontre di plui di un milion di zovins par une vegle di preiere
- 7 di Novembar - Elezions presidenziâls intai Stâts Unîts de Americhe: George W. Bush al devente il 43m president de nazion
Nassûts[cambie | modifiche il codiç]
Muarts[cambie | modifiche il codiç]
- 19 di Zenâr - Bettino Craxi, politic talian
- 5 di Mai - Gino Bartali, ciclis talian
- 29 di Jugn - Vitôr Gassman, atôr talian
- 25 di Avost - Carl Barks, autôr di fumets american
Premis Nobel[cambie | modifiche il codiç]
- Pâs: Kim Dae Jung
- Leterature: Gao Xingjian
- Midisine: Arvid Carlsson, Paul Greengard, Eric R. Kandel
- Fisiche: Zhores Ivanovich Alferov, Herbert Kroemer, Jack Kilby
- Chimiche: Alan J. Heeger, Alan MacDiarmid, Hideki Shirakawa
- Economie: James Heckman, Daniel McFadden


text:
[ Blog ]
Cualchi timp indaûr o jeri daûr a tornâ cjase sot sere, in chel moment precîs de zornade, subit dopo che il soreli al è lât a mont, li che dutis lis robis (arbui, cjasis, monts...) a pierdin la lôr fate tridimensionâl e si trasformin in profîi neris suntun fonts celest intens. Propit in chel moment, daûr di me, o ai olmât une forme che di un pâl de alte tension e leve jù cuasi fin par tiere, par dopo movisi in bande e tornâ a lâ sù sul fumarûl di une cjase dongje. O ai alçât i voi e o ai capît dal moment cui che e jere chê presince misteriose: une civuite.